Manuruik HalloSehat.com satiok urang normal punyo raso takuik. Tapi raso takuik satiok urang ko babeda-beda pamicunyo. Tagantuang kondisi emosi masiang-masiang urang. Ado urang nan takuik jo binatang, ado nan takuik jo katinggian, tapi ado pul nan maraso binatang jo katinggian ko hal nan biaso. Katiko raso takuik timbua biasonyo akan diiringi jo garakan reflex. Missal katiko awak takuik akan hantu, katiko awak Nampak hantu awak reflek mamakiak. Hal iko adolah hal nan biaso tajadi sabagai manusia nan mampunyoi emosi. Tapi ado puloraso takuik nan balabiahan. Hal iko baru indak wajar. Raso takuik nan balabiahan sahinggo mambuek trauma bisa di sabuik phobia. Atau raso takuik nan mambuek cameh balabiah bisa pulo di sabuik anxiety. Raso takuik normal ko sabananya bisa awak atasi jo bausaho manghadapi raso takuik, mananangan diri, mangenali hal nan awak takuikan, bapikia positif dan manarimo kanyataan. Hal iko bisa di hadapi kalau awak punyo niek untuak malawan raso takuik. Karano itu mari badamai dan takhlukan raso takuik.


Fobia sabananyo cukuik mangganggu tarhadok kegiatan sehari-hari. Apolai itu adolah fobia ketinggian. Ado babarapo caro untuak mangatehi phobia ketinggian yaitu dengan malakuan perawatan utamo dengan teknik terapi perilaku kognitif. Teknik iko dilakukan sacaro perlahan agar dapek mangurangi raso panik dan dapek mangendalikan diri surang katiko barado di ketinggian. Barikuik adolah caro nan dapek dilakukan. Partamo, cubola untuak santai atau malakuan teknik relaksasi agar awak dapek mangatehi stres dan kecemasan. Kaduo, yaitu mambatehi bagaimano toleransi ketinggian, dimano awalnyo menetapkan ketinggian lalu secaro perlahan lalu menaikkan bateh toleransi ketinggian tasabuik. Katigo, yaitu katiko manghadopi ketinggian mako mananamkan dalam pikiran bahwa indak akan tajadi hal buruk ketiko barado di tempat tinggi. Kito indak ka tajatuah dari tempat tinggi iko karano tampek tasabuik alah aman. Mananamkan raso positif katiko barado di ketinggian akan membagikan raso aman sahinggo kito dapek mangendalikan emosi dan raso panik.


Sampurno bana rasonyo kini soalnyo di hari ulang tahun ko ambo alah manyalasai an kuliah ambo. Indak banyak yang ambo mintak di hari ulang tahun kini cukuik diagiah doa dek urang tasayang tanpa harus dirayoan se alah cukuik. Pas hari ulang tahun tu ambo biaso se jadi indak pai-pai ka lua. Kawan ambo nan di kos ko manyuruah ambo kalua kecek nyo ado paket, tanyato di depan kos alah ada amak jo apak ambo dan adiak yang mamacik kue. Takajuik bana ambo ado keluarga ambo nan maagiah suprise, kue nyo pun ancak bana persis nan ambo suko. Bantuak kue tu bulek, dipinggia nyo ado bunga-bunga ketek, bawarno ungu mudo kasukaan ambo dan ado foto ambo tasalip ketek ditangah situ.


Salah satu panyanyi asal Indonesia yaitu Ari Lasso nan akhia-akhia iko mandapekan parhatian karano tatingga penerbangan pesawat Batik Air. Panyanyi nan terkenal sabagai salah satu  juri di The Voice Indonesia iko mambagian caritonyo nan tatingga pesawat karano kesalahan teknis. Pargantian jadwal penerbangan nan diinfokan samo pihak Batik Air indak sasuai samo jadwal keberangkatan pesawat nan panyanyi tu pasan. Sahinggo kejadian tatingga pasawat iko tajadi. Kironyo indak hanyo Ari Lasso nan pernah mangalami hal sarupo masih ado babagai urang nan takanai mode iko pulo. Kesalahan komunikasi manjadi faktor utamo. Diharapkan agar pihak penerbangan Batik Air dapek mamperbaiki layanannyo sahinggo kejadian sarupo indak taulang baliak untuak kadepannyo.


Ambo cameh bana kalau ado barang nan hilang dan waktu manamukannyo sanang bana rasonyo. Ambo pernah kailangan HP padohal ambo paralu bana untuak ikukk kelas online tapi untuangnyo ndak lamo tu bisa ambo tamukan. Sanang bana rasonyo kalau awak bisa menemukan barang nan awak cari. Ado cari nan paliang efektif untuak awak lakukan supayo labiah muda untuak manamukan baragn awak yang hilang. Patamo carilah ditampek awak acok beraktivitas, kaduo caliaklah bagian depan rumah awak, katigo baliak lah ka tampek terakhir awak beraktivitas, dan lakukan barasiah-barasiah rumah soalnyo dari situ awak bisa mancaliak barang-barang nan awak yang hilang bahkan bisa juo batamu jo barang lamo awak yang hilang.


Waktu Mira ketek inyo taingek bana katiko tajadi Gempa Bumi yang gadang di daerah inyo. Tahun kajadian tapek 10 tahun yang lalu waktu inyo ketek. Walaupun kini mira alah gadang peristiwa traumatis bagi inyo tu ndak pernah hilang dari ingek an nyo. Gempa Bumi nan gadang itu mambuek inyo kahilangan rumah samaso ketek dan beberapa keluargo nan takanai runtuhan bangunan nan alah pai untuak salamonyo. Inyo taingek bana waktu balari kancang untuak maindari reruntuhan bangunan di sakitar. Keluargo inyo yang ado di rumah, cameh sadonyo ndak mamikian barang-barang lai yang penting salamaik dulu. Paman mira yang tingga dirumah inyo ndak bisa disalamaik an, kajadian nan dulu selalu manjadi trauma yang ndak bisa ilang dari ingek an mira.


Ambo adolah salah satu urang nan takuik jo lauik tapi tagiah pai liburan ka pulau-pulau nan indah nan ado di Indonesia. Seperti nan awak ketahui untuak manuju pulau tu pasti harus manyubarangi lauik. Tapi nan jadi penekanan disiko adolah bukan takuik jo lauiknyo, tapi labiah takuik kalau ambo tanggalam di lauik karano ambo samo sakali ndak panai baranang. Mako dari itu, bagi kalian nan punyo ketakutan saroman ambo ko kalian harus selalu mamakai palampuang supayo bisa digunokan sabagai antisipasi kok kapa kalian ko karam atau tabaliak. Setidaknyo itu bisa mambuek kalian labiah aman dan nyaman di saat bapergian manggunokan trasnportasi lauik.


Pino alah lamo ngefans jo Baim Wong. Samanjak Baim Wong masih acok main sinetron, sampai kini baim wong labiah acok mancogok di youtube pun Pino indak pernah tatingga manonton Baim Wong. Katiko Baim Wong baralek pun hati Pino taraso sadiah, tapi Pino harus tetap mandukuang idolanyo. Suatu hari di hari libur akia pakan nyo, Pino pai balanjo jo kawannyo Riri ka Sarinah. Sasampainyo di Sarinah, Pino jo Riri mamutuihan untuak makan siang dulu sabalun puta-puta mall. Sasudah makan, Pino jo Riri pai ka lantai 2 dan mamutuihan untuak naiak lift dibandiangkan eskalator. Riri mamencet tombol eskalatornyo, katiko pintunyo tabukak, mereka pun masuak ka dalam. Sasudah mereka masuak, ado lo duo urang lai laki-laki nan masuak. Pino awalnyo indak sadar, tapi Riri mangode-ngode Pino untuak mancaliak sia tu laki-laki nan baru masuak ka lift. Takajuik bana Pino kironyo nan masuak ka dalam lift adolah Baim Wong. Pino pun hampia pingsan dek talampau sanang basobok jo Baim Wong di dalam lift.


Bencana alam dapek tajadi karano 2 faktor, factor alam samo factor manusia. Bencana alam nan tajadi karano manusia babarapo adiantaranyo adolah gagal teknologi, gagal modernisasi, epidemi, samo wabah panyakik. Mambuang sarok sambarangan bisa badampak banjir atau wabah panyakik. Sarok nan batumpuak di batang aia, dapek mambuek saluran aia tasumbek. Katiko hujan labek dan bakapanjangan mako tajadi banjir. Dan biasonyo sasudah banjir banyak sarok nan tabaok aliran aia sampai ka pamukiman warga, sahinggo banyak panyakik nan datang. Contohnyo nyamuak DBD, karano nyamuak akan bakambang biak ditampek nan lambok. sahinggo mambuang sarok sambarang ndak hanyo mandatangkan bancana alam, tapi juo wabah panyakik.


Urang nan maikuik an undia, harus basaba dan biaso se kalau alun manang karena ikuik undian ko untuang-untuangan juo. Ambo alah sajak 2015 ikuik urang nan manyalanggaroan giveaway dan maundi barang-barang nan banyak di jua. Ambo ikuik an se salagi syarat nyo bisa ambo panuhi jadi indak maraso barek do. Akhirnyo tanpa ambo haraok an datang kabar kalau ambo mamanangan undian ciek dari banyak giveaway yang ambo ikuik an. Takajuik bana ambo waktu tibo-tibo se manang undian. Manuruik ambo kalau ado giveaway ndak baa awak ikuik an, manang ndak manang pun indak manyusahan awak. Kalau alun razaki indak manang berarti alun razaki dan awak ikuik undian tu indak mambayia jadi indak lo marugian awak.


Ado beberapo bus nan jadwal keberangkatannyo ko batea-tea alias barubah-rubah. Di jadwal barangkek jam 8 ruponyo jam 12 baru pai. Nan labiah parahnyo adolah nyo ndak maagiah kaba kapado calon penumpangnyo basonyo ado perubahan jadwal keberangkatan. Sarupo pengalaman ambo ditinggakan dek bus karano ambo pai makan siang ka kadai sabalah terminal bus. Dek bus ko alun ado tando-tando ka pai dan paruik lapa tantu ambo pai mancari makan. Tibo-tibo pas baliak lah takajuik se bus ko ndak ado di parkiran. Mako dari itu untuak penyedia jaso kalau ado perubahan keberangkatan nan disebabkan oleh babagai macam hal tolong dikabakan kapado pelanggan supayo samo-samo lamak.


Lisa marupokan seorang karyawan di salah satu perusahaan. Inyo diagiah tugas untuak manyelesaikan  Project nan alah diagiahkan kapadonyo dan haruih diserahkan paling lambat  jam 06.00 sanjo. Namun karano Lisa nan saat itu Lisa nan lalai akan pekerjaannyo indak mampu manyelesaikan project dalam jangka waktu nan alah ditetapkan. Sahinggo katiko jam 06.00 sore yaitu batas pengumpulan,  lisa mangirimkan pesan bahwa Project tasabuik belum selesai. Di saat pesan terkirim Lisa marasokan jantungnyo nan alah badegup kencang karano takuik akan reaksi pimpinannyo. Lisa takuik inyo akan diberangi karano indak mampu manyelesaikan tugasnyo. Apolai pimpinan Lisa saat iko marupokan urang nan cukuik sensitif serta emosional. Setelah pesan terkirim Lisa langsuang manjauh dari handphonenyo  karano takuik dan khawatir terhadap reaksi pimpinannyo biko.


Mia alah marasoan manfaat dari manabung, inyo bisa mambali barang nan diinginkan salamo ko. Mia pernah mambali sepeda, buku bacoan, alat make up dan banyak lai manggunoan pitih manabung nyo surang. Untuak kalian mulailah manabung sajak kini, kalian akan marasoan manfaatnyo. Dengan manabung sadoalah nan awak targetkan bisa awak wujudkan dan bisa manyimpan pitih dengan elok. Dengan manabung awak baraja menghandle pitih surang dan bisa bainvestasi dimasa mendatang, jadi kalian nan masih mudo kini nio itu seorang pelajar atau bukan, marilah untuak manabuang sajak kini. Mia di sekolah pun dulu selalu maajak kawan nyo untuak manabung basamo dan rasonyo tambah samangaik bisa rajin manabuang basamo.


Baru-baru ko telah tajadi sabuah kecelakaan minibus yang maakibatkan banyaknyo korban jiwa. Ambo heran bana apo nan manjadi alasan urang takuik bahkan manolak manjadi saksi dalam kecelakaan. Kalau memang ndak basalah manga lo harus takuik. Kadang sugesti dek takuik baurusan jo polisi mambuek nyo cameh untuak dimintai keterangan dek polisi. Tapi sabagai warga negara nan elok seharusnyo katiko dimintai kesedia an untuak manjadi saksi manuruik pandapek ambo harus bisa awak panuahi. Apo lo salahnyo awak mambantu polisi untuak mampacapek proses hukum. Ndak ado bagai ruginyo untuak awak. Nan salah akan tetap salah dan nan batuah akan tetap batuah. Jadi jan takuik lo polisi ka salah tangkok.


Kalau kalian maraso diperlakukan ndak adil baiak di lingkungan keluarga, kantua, atau dima pun mako jan langsuang beran-berang. Jan sarupo ambo dulu nan saketek-saketek langsuang berang kalau maraso diperlakukan ndak adil. Antah itu berang sacaro langsuang atau dengan caro mangambok. Semakin dewasa ko ambo samakin mangarati ado hal nan harus awak lakukan katiko awak maraso diperlakukan ndak adil dek urang. Antaro lain adolah dengan mananangkan diri talabiah dahulu dan mancubo untuak bapikia jernih. Setelah itu kalian bisa langsuang mananyokan kapado urang nan bersangkutan dengan caro lambek-lambek. Dengan caro badiskusi mako apo nan alun jaleh akan manjadi jaleh dan apo nan salah bisa diluruihan.


Panyebab urang bakonflik antar suku biasonyo tajadi kareno primordialisme, kesenjangan ekonomi dan perbedaan pandapek. Saaik konflik antar suku tajadi pasti ado nan berang kareno maraso tasingguang dek suku inyo dikecek an dan urang yang mangecek an itu dilindungi juo oleh suku inyo. Adolah perbedaan pandapek,jadinyo samo-samo tasingguang. Gambaran hal nan bisa tajadi karena konflik ko dampak nyo bakal buek awak rugi, siap tu karusakan fasilitas, dan bisa manimbulkan korban jiwa. Butuh juo awak mamakai pihak katigo untuak malarai dan mereda keberangan satu samo lain. Apolai antar suku ko biasonyo kareh-kareh dan nio suku inyo lah yang paliang batua. Padohal awak punyo kakurangan dan kalabihan masiang-masiang.


Kadang indak ka kawan lamo se awak salah panggia namo kalah batamu. Bisa juo pas mancaliak urang nan pernah awak temui cuman lupo namonyo sia tapi awak alah talanjua manyapo inyo jo namo urang lain. Pas inyo mangecek salah namo pasti awak maraso malu bana kareno takesan sok kenal se. Caro iko bisa mangatasi awak nan salah panggian namo urang. Patamo jujua se kalau awak tau inyo tapi lupo jo namo, kaduo daripado nangguang ajak se urang tu kenalan, katigo ajak ganti topik pambahasan lain. Kiro-kiro mode itulah supayo awak indak malu bana jo apo nan tajadi alah mambuek awak indak kalamak an kareno salah panggia namo.


Dengan kondisi finansial yang indak pasti, sabananyo ambo sulik juo untuak bautang. Apolai kalau indak bisa mambayia rasonyo akan malu bana. Baban utang juo akan manjadi katapuruak an bagi ambo. Kareno maraso dikaliliangi dek raso basalah alun bisa mambayia utang. Wakatu ambo bautang gadang, ambo maraso sabana malu kareno pitih pinjaman yang alun bisa dibayia. Jadi ambo lakuan caro supayo bisa ilang dari katapuruak itu dan kini akhirnyo alah bisa malunasi sacaro palahan. Barikuik caro efektifnyo, patamo buek rekapitulasi utang, kaduo awak batekad kuaik, katigo mulai bayia dengan skala prioritas, siap tu manjau barang yang indak tapakai dan ado haragonyo katiko di jua.


Kalau kalian sadang barado di situasi nan sangaik manakuik an saroman sadang barado di ateh kendaraan nan rem nyo blong mako kalian harus tetap tanang. Jan mamakiak-makiak. Dengan kalian mamakiak akan mambuek kalian batambah panik. Bahkan mungkin ndak hanyo kalian nan panik, pak supir pun nan biasonyo bisa santai mahadok i kejadian ko akan manjadi panik lo karano anda. Mako dari itu, kok kalian sadang di hadapi dengan kejadian saroman tu pacayokan see ka sopir nyo. Nan paliang penting adolah jan lupo selalu badoa di dalam hati. Minta parlindunangan dari Allah S. W. T.  dan tetap ba husnuzon kapado Allah.


Untuang ambo pai jo kawan yang urang nyo alim dan taaik agamo. Jadi kan wakatu itu ambo jo kawan ambo kanai macet baduo naiak motor kami. Rancano tu nio pai ka mancari karajo, tantulah nio capek kan yang saharusnyo capek ka tampek kantua nan dio kirim lamaran malah kanai macet. Ambo berang bana ka keadaan macet ko, apolai nio capek sampai kantua. Taruih tu manuruik kawan ambo ko salagi macet ancak kalau awak baco sholawat lai. Keceknyo daripado awak maupek, basholawatan se lah labiah berkah. Pasti ado parajaran dan hikmah dari keadaan awak, apolai basholawat ancak juo. Tanyato yobana siap dari itu kami dapek berkah wakatu sampai ka kantua.


Kelahiran anak di dalam sabuah kaluarga adolah sabuah anugerah nan disambuik bahagia keluarga. Apolagi anak nan lahia adolah anak nan ditungu-tunggu kadatangannyo di dunia. Pajuangan bini untuak malahhiaan, laki nan siaga untuak ikuik dalam sado proses yang panjang dilalui jo susah payah tabayia sadonyo jo lahia anak nan diidamkan di dunia. Mulai dari kaluarga bini jo laki, tetangga sampai karabat jauah tantunyo ikuik manyambuik jo suko cita. Baramai ramai urang pai mancaliak anak nan lahia tu ka rumah. Iko bisa pulo manjadi ajang silahturami kaluarga gadang di ateh rumah. Mampaarek baliak hubungan kakaluarga, tamasuak hubungan jo handai tolan nan jauah di lua nagari.


Pagi hari, Ilham alah kanai berang samo amaknyo karano inyo indak nio pai ka sakola. Awalnyo Ilham hanyo diam mananggapi perintah amaknyo untuak basiap-siap ka sakolah namun indak disangko Ilham mambaranian diri untuak mangecek kasa kapado urang gaeknyo karano inyo indak sakola hari kini. Mandanga itu, Ilham langsuang inyo tampa samo amaknyo . Mandapekan itu Ilham langsuang berang ka amaknyo. Ilham mamutuihan untuak kalua dari rumah mambaok tas nyo. Mancaliak itu urang gaeknyo Ilham langsuang kalua lo dari rumah sabanta untuak manangkan emosinyo. Tapi sampai malam, Ilham alum juo baliak ka rumah. Kironyo Ilham kabur ka rumah kawannyo dan indak pai ka sakolah.


Daerah nan biasonyo ditimpa oleh bancano alam takah tanah longsor yaitu daerah perbukitan  atau pegunungan.  mako dari itu sabagai masyarakat nan tingga di daerah tasabuik hendaklah antisipasi dari wilayah nan bisa sajo tajadi bancano alam yaitu tanah longsor. indak mambangun rumah di daerah curam atau  daerah nan mamiliki potensi untuak tanah longsor marupokan salah satu antisipasi nan dapek dilakukan bia indak terkena bancano iko.  salain itu mananam pohon jugo marupokan salah satu antisipasi nan dapek dilakukan bia indak tajadi tanah longsor karano akar dari pohon tasabuik akan manyerap air sahinggo air tasabuik indak akan meruntuhkan tanah di atasnyo.  sabaiknyo bagi masyarakat pegunungan atau perbukitan hendaklah paham bagaimano struktur tanah nan elok untuak dijadikan dan dimanfaatkan sabagai tampek mambangun rumah atau ladang.


Anak-anak nan mulai baraka dan sadang sanang-sanang nyo bamain, acok malakuan sasuatu nan kadang mambuek urang tuonyo berang. Tapi kadang mamberangan anak ado dampaknyo. Parasaan berang nyo urang gaek ko dek diuji kasabaran dan jadi tapanciang berang. Kato-kato nan indak sadar malukoi parasaan anak, nan mungkin urang gaek indak bamaksut untuak manyakiti sacaro pakatoan. Manuruik Carver dan Harrmon Jones, raso berang nan akan timbua katiko sasurang maraso saolah "harusnya" tajadi tapi malah indak tajadi. Nah, disinan lah timbua raso berang. Anak maraso langsuang takuik dan manuruih ka urang gaek. Tapi kalau iko tajadi taruih manaruih mambuek mental anak manjadi taganggu.


Ambo tipe urang nan ndak bisa kalau mangarajoan tugas tu di rumah. Kalau ado tugas pasti ambo mangarajoannyo di lua rumah. Paliang acok tu di cafe. Jadi kejadiannyo ko pas ambo sadang ngarajoan tugas di cafe. Sadang lamak-lamak mangetik tugas tibo-tibo ambo basin dengan sangaik kancangnyo. Nan buek malu nyo tu adolah ambo basin tapi basaratoi jo kantuik nan babunyi kancang. Mancaliak urang sado nyo ka ambo. Katiko urang mancaliak ka ambo sadonyo ambo hanyo bisa icak-icak ndak tau dan bantuak urang nan ndak basalah. Tapi ambo yakin pasti urang-urang nan disitu tu tau baso ambo nan takantuik. Ambo caliak di camin nan biaso ambo baok mamerah bana muko ambo saat kejadian tu.


Sarupo nan kito tau makanan kumuah ko jalan bagi panyakik untuak basarang dibadan. Dimano panyakik-panyakik nan ditularkan malalui makanan ko alah manjadi masalah nan sarius. Di Amerika Serikat, adoh sabanyak 48 juta kasus foorborne illness nan barujuang 128.000 urang tapaso barawat dan 3000 urang maningga satiok tahunnyo. Biasonyo panyakik dari makanan nan kumuah ko iolah: diare, mual, muntah-muntah, sakik paruikt, damam jo sakik kapalo. Tando-tandonyo memang biasonya samo jo panyakik saluran cerna dek sabab lain (tatular urang lain, makanan ndak barasih) sahinggo spayah nak mambedaannyo. Dimano biasonyo maso inkubasinyo 3-4 ari, aratinyo makanan nan tarakhir kali dimakan alun tantu nan manjadi sabab panyakik, biasonyo gajalanyo bisa tajadi1-7 ari.


Lah malu se tetangga ambo dakek rumah dek kini rumah nyo lah resmi kanai sita dek bank. Dari kaba nan ambo danga kini nyo tapaso hiduik mangontrak di rumah nan ketek dan sampik di pinggiran kota. Ndak takao basuo jo urang lai. Dulu gaya nyo salangik, urang ko nyo pandang randah dan ka nyo bali se sadonyo. Makonyo jan sakali-kali utang ka bank. Riba hukumnyo tu mah. Apo lai ka bank konvensional. Padohal caro mahindari riba tu gampangnyo. Caronyo cukuik pueh dengan apo nan awak punyo. Jan balabiah-labiah gaya dari pado isi dempet. Abis tu kok nio sesuatu kok alun cukuik pitih kumpuan se dulu.


Parasaan malu dek ulah takantuik dimuko umum ko tajadi karano biasonyo kantuik ko babunyi agak kancang sasudah itu babaun nan kurang lamak pulo. Kantuik memang identik jo bunyi apo lai baun nyo nan memang manyangek. Kantuik katiko kito sadang ado ditampek langang sajo alah taraso mangganggu dek bunyi jo baunnyo, apo lai jikok takantuik ditampek umum, dimano urang urang bisa sajo mancaliak, mandangan sakali gus mancium bau kantuik nan indak pulo tatahan baunnyo. Biasonyo katiko iko tajadi urang akan ba bondong bondong untuak mancari di mano sumber bunyi jo sumber bauk nan tajadi, sahinggo kito indak dapek bakutik dan pasrah sajo.


Mia manjadi anak baru lulus kini, kareno inyo indak sakolah atau manga-manga di rumah. Jadinyo mia ko disuruah untuak mangawanan kakak ipar nyo di rumah kareno abangnyo ko karajo. Lalok lah mia disitu, apo nan dimakan urang rumah tu itu juo nan dimakan dek mia. Pas bana kakak ipar nyo ko masak samba jengkol dek kareno tau mia suko. Mia ko makan agak banyak juo, pas abangnyo pulang karajo mangecek gadang lo tu. Ambo dikecek an baun muluik katiko salasai dari makan samba jengkol. Ambo malu lah samo kakak ipar ambo ko soalnyo kami alun dakek bana lai, nan kakak ipar ambo ko urangnyo wangi taruih. Manuruik mia urang nan makan jengkol tantulah baun, ma lo ado muluik urang makan jengkol indak baun.


Ambo berang bana katiko sadang makan di tampek makan mandangan urang meja di sabalah ambo mangecek an padusi yang lalu lalang. Pado intinyo inyo mangecek an, tanyato padusi urang islam indak ancak-ancak karena batutupan dan indak lamak dicaliak, sok juo manutuik aurat padohal banafsu juo. Tasingguang lah ambo, apolai inyo jaleh-jaleh mangecek an agamo islam. Memang awak babedo karena manutuik aurat adolah kewajiban urang islam, jan jadian iko sabagai bahan candoan kalian nan punyo kewajiban yang babedo. Supayo indak tajadi konflik mode ko, marilah awak barantian isu SARA ko dan badamai, serta bisa juo manarimo apo nan babedo dari suku,agamo,ras,antargolongan nan awak pacik.


Mungkin sadoalah urang di Indonesia ko tau apo itu kutu. Alah pernah juo marasoannyo satidaknyo sakali. Ambo pernah kutuan kareno tatular dek amak ambo di ilangannyo. Caro mailangannyo sabagai barikuik, patamo sisia jo sikek biaso supayo indak kusuik, kaduo sisia jo sikek kutu, katigo siap tu agiah juo ubek kutu, tarakhir kapalo bilas barasiah dan ulang caro iko babarapo kali saminggu. Ambo ado mancaliak urang nan bakutu banyak bana, nan jilbabnyo alah coklaik-coklaik dek manindeh kutu. Sabana ajok ambo mancaliak urang yang banyak kutu di kapalo nyo. Binguang juo nio batanyo dek kareno apo bakutuan banyak mode tu tapi indak kalamak an.


Siang hari katiko baristirahat satelah makan di kantin bisa tibo-tibo maraso perutnyo indak enak dan pai ka toilet sekolah saat itu inyo mamasuki salah ciek toilet perempuan nan barado indak jauh dari kantin karano inyo sangek indak tahan. Namun katiko inyo mamasuki toilet tasabuik inyo mambatalkan aktivitasnyo untuak buang aia di toilet itu karano inyo mancaliak banyaknyo lumut serta sarok nan ado di tampek sarok mambuek baun indak lamak di toilet itu. Salain itu jugo lubang toilet nan belum dibersihkan mambuek tampilannyo begitu jorok dan mambuek Siapa sajo nan mancaliaknyo pasti akan jijik. Katiko inyo manutuik kambali pintu toilet itu pun masih tacium baun-baun toilet nan sangek manyangek sakali dan manyiksa hidung. Mancaliak itu nan keluar dari toilet agar dapek pindah ka toilet padusi nan biasa digunokan nan barado di lantai 1.


Masih taingek kejadian wakatu ambo pulang kampuang. Pas dalam perjalanan pipis ko lah sasak bana. Ndak bisa di tahan lai. Lah raso ka tapanca. Akhirnyo basuo jo masajik nan tampilannyo barasiah. Awalnyo ndak tangguang sanang bana hati. Ruponyo pas pai ka kamar mandi nyo kumuah bana. Bakarak-karak. Di tambah lo aia nyo bawarna kuniang. Ndak jadi ambo pipis akhinyo disinan. Bia lah ambo manahan pipis ko agak sabanta lai dari pado harus pipis di kamar mandi nan sangaik kumuah mode itu. Heran bana ambo. Ndak ado lah urang nan mambarasiahan kamar mandi di masajik ko. Kok di caliak dari bangunan masajik nyo megah. Ruponyo kamar mandinyo ndak diparatian kebersihannyo.


Katiko kanai PHK, raso kecewa, takuik, sadiah, sadonyo pasti taraso langsuang sadonyo. Pabiaan se raso itu hadir dan rasoan sapanuahnyo, jan barusaho maelak dari kondisi nan manimpa. Jikok raso itu ndak bisa tatampaung lai, bisa dikaluaan dengan caro ngecek jo urang lain, bisa kawan atau keluarga. Kalau ndak bisa ngecek jo urang lain tentang perasaan wak, bisa jo mangaluannyo dengan manulih. Satalah pueh carito wak bisa rehat sajanak manikmati wakatu kosong dengan malukan hobi atau marencanakan apo langkah nan akan wak ambiak. Bangkik dari keterpurukan emang susah, tapi bukan ndak mungkin. Mulai untuak manantuan langkah nan akan wak ambiak satalah kanai PHK, nah!


Kabiasaan manahan kantuik memang indak elok. Apolagi jikok kabiasaan iko taruih balanjuik. Namun, kantuik di muko umum adolah hal nan mamalukan. Apolagi di muko pacar. Jikok indak nio malu, sasaurang biasonyo manahan kantuiknyo hinggo inyo maraso elok. Tatapi, bagi gadih cek ko, manahan kantuik di muko pacarnyo justru manyababkan malapetaka baginyo. Baru-baru ko, saurang artis dilarikan ka rumah sakik karano nekat manahan kantuiknyo. Hal iko mambuek heboh sosial media. Artis rancak ko tapaso dilarikan ka rumah sakik lantaran mangalami raso sakik pado bagian paruik. Dokter nan manangani pun akhirnyo mambenarkan hasil pamariksaan nan mambuek sang artis sangek syok. Bagaimano indak, ternyato panyakiknyo disababkan dek ulah dirinyo surang nan kerap manahan kantuik dalam wakatu  nan lamo.


Wakatu ambo ketek ingek bana hari tu sadang upacaro bendera hari senin. Maso itu ambo masiah sakolah di Sakolah Manangah Ateh di dakek rumah. Ado kakak kelas inyo ko manokok kapalo ambo jo tangan nyo, tantulah berang ambo. Dicaliak lo dek urang banyak inyo manokok ambo ko, ambo laki-laki samo jo inyo turun lah hargo diri ambo. Walaupun inyo kakak kelas ndak saharusnyo inyo menegur ambo wakatu itu dengan caro manapuak kapalo ambo. Padohal ambo alah manyalek di dakek kawan supayo indak kentara bana sadang ndak mamakai topi. Satiok upacaro kan harus mamakai topi tapi ambo lupo mambaok nyo pas upacara tu.


Basobok jo presiden sabagai idola adolah suatu hal nan wajar dan pasti mambanggakan. Presiden adolah sosok nan mamimpin negara dan mampunyoi tangguang jawab gadang untuak manyalanggaroan pemerintahan nan efektif dan adil. Indak ado salahnyo jikok awak maidolakan presiden sabagai sosok nan manginspirasi dan manjadi panutan. Basobok jo presiden bisa manjadi kesempatan nan langka dan indak talupoan, karano kito bisa babagi ide dan pandapek jo sosok nan mampunyoi pangaruah gadang dalam kebijakan negara. Selain itu, basobok jo presiden bisa pulo manjadi panutan. Basobok presiden adolah kesempatan nan ancak untuak mampromosian diri atau organiasi wak. Jan lewatkan kesempatan ko untuak marasoan kegembiraan dan kapuasan nan didapek dari pertemuan jo sosok nan wak idolakan.


Berhasil mamasak an samba kesukaan suami untuak pertamo kali termasuak pengalaman nan paliang manyanangkan dalam hiduik ambo. Jadi suami ambo suko bana samo tri balado. Cuma tri nyo nan badaruak. Salamo ko ambo ndak tau caro mambuek ikan tri badaruak sampai ambo menemukan salah satu resep di youtube. Ambo ikuik an lah langkah-langkahnyo. Jadi nan pertamo randam tri jo aia angek. Setelah tu tiriskan. Nah iko kuncinyo kalau nio tri badaruak. Jadi tri tadi dimasuak an katiko minyak alah sabana-bana angek. Katiko pertamo kali dimasuak an emang agak manggalatiak minyaknyo. Cukuik sabanta se di api gadang. Langsuang ketek an api. Masak di api ketek kiro-kiro 7 minik. Dijamin ikan tri tadi akan badaruak.


Katiko manjalani hiduik, pangalaman manyanangkan adolah hal nan paliang diinginkan samo sado urang. Bagitupun dalam dunia karajo, sabagai karyawan magang haruih mamikian apo strategi untuak manciptokan suasano karajo sahinggo katiko alah bakarajo hal iko dapek dikatokan sabagai pengalaman nan manyanangkan. Strategi untuak karyawan baru dalam manciptoan suasana nan menyenangkan yaitu partamo mambarian kesan partamo nan elok takah gaya berpakaian, sikap nan ramah, kompeten dan sabagainyo. Salain itu, barusaholah untuak mangenal urang lain karano dalam dunia karajo mambutuahkan rekan sabagai tampek batanyo. Salanjuiknyo yaitu mangarojoan tugeh nan diagiahkan dengan sungguah-sungguah. Dalam proses bakarajo penting untuak mangingek tugeh dan tanggung jawab sahinggo indak lalai dalam mangarojoannyo.


Untuak kalian nan suko berlibur haruslah mampunyoi tas nan arek yang indak mudah dibukak urang di jalanan. Pengalaman siti inyo pernah kehilangan dompet padohal dompet itu inyo latak didalam tas, ternyato pas inyo caliak tas nyo ko tabukak. Untuangnyo tas nan inyo pakai indak di bukak jo urang tapi tabukak se surang karena indak arek dan menyebabkan dompet siti ko tajatuah. Untuang se pas inyo baliak ka balakang dompetnyo masih ado ditampek waktu tasnyo tabukak. Sanang bana siti bisa manamukan baliak dompetnyo soalnyo banyak data dan pitih didalam dompet tu. Siti nio maajak untuak mambali pengaman resleting supayo indak tajadi hal yang dialami jo inyo. Pangaman ganda untuak resleting tas ko baguno untuak tas awak indak mudab tabukak.


Saat kito manjadi saksi kacalakaan di jalan raya, kito indak paralu takuik dan panik. Kito hanyo paralu malakukan hal-hal barikuik jiko kito manjadi saksi kacalakaan di jalan raya.Partamo, jikok kalian sadang mangandarai kandaraan juo, maka nyalokan lampu hazard sabagai tando untuak pangandara lain nan ado di balakang kalian. Kaduo, kalua dan turunlah dari kandaraan kalian dan caliak lah kaadaan sakaliliang. Hal iko paralu dilakukan untuak mambarikan tando ka pangandara lain kalau ado kacalakaan. Katigo, panggialah layanan darurat nan kalian katahui seperti polisi atau rumah sakik. Kaampek, jikok kalian paham dengan partoloangan partamo, barilah partoloangan partamo untuak korban sasuai jo prosedurnyo. Terakhir, katiko bantuan medis atau polisi tibo, barilah informasi manganoi detail kajadian nan kalian katahui.


Caritonyo ambo pai bali pabukoan wakatu sore nio ka maghrib. Pas jalan ka pulang, diturunan nio ma rem apak ambo ko. Tanyato indak takao do dek rem honda apak ambo ko. Takuik bana lah kan kami yang dibonceng apak ko wakatu masih ketek-ketek baru. Untuang se apak ambo ko manahan honda tu pakai kaki. Takuik bana ambo jo adiak ambo ko kareno rem yang blong. Siap tu palan bana apak mambaok honda tu supayo indak manga-manga. Pas di cek tanyato yo bana rem honda apak ambo ko blong. Amak ambo dirumah yang mandanga carito kami hampia se tatunggik dari honda tu langsuang cameh.


Biasonyo nan manyababkan makanan capek busuak iolah adonyo bakteri di makanan, bakteri ko biasonyo ado karano makanan nan indak batutuik wakatu manyimpannyo, sahingho udaro mudah masuak nan ndak bisa dipastikan udaro ko mambaok bakteri atau indak. Katiko udaro ko mambaok bakteri disitulah bakteri ko inggok dimakanan bakambang sahinggo mampacapek busuak makanan kok. Makin lamo makin banyak bakteri di makanan sahinggo makin capek pulo pambusuakan makanan ko. Makin lamo makanan ko makin banyak bakterinyo sahinggo makin busuak katiko di padiaan taruih makanan ko lamo lamo jadi habih dimakan bakteri akhinyo mangareh ditambah baun nan manyangek manusuak iduang sahingho mambuek maleh untuak mabarasihannyo.


Aden penah nonton film korea, temanyo trailer dektektif gitulah, tapi den lupo judulnyo. Waktu tu ado sabuah kacalakaan tapi indak di jalanan do, tapi di suatu gedung. Di gedung tu ado yang malumpek didugo bunuah diri. Tapi manuruik detektif ko inyo indak bunuah diri do tapi dibunuah. Awalnyo atasanyo indak picayo dan indak nio ribet dek kasus tu lah salasai disimpulan, tapi inyo basigigiah juo kan, jadi atasanyo mambuliahan lah inyo manyalidiki tu. Kian kamari inyo mancari saksi kan, tapi indak ado yang dapek, dan lai sabanayo, inyo saksi kajadian itu tapi inyo indak nio manjadi saksi do, dek inyo kanai ancam dek salah saurang yang pakai masker hitam, topi hitam, jo jeket hitam.


katiko barkendara penting bana untuak mangecek Bagaimana kendaraan tasabuik. Mamareso Apakah kendaraan nan akan dibawa layak untuak dijalankan dalam jangka waktu nan lama dan cukuik jauh. Tindakan iko dilakuan agar dapek maminimalisir risiko kecelakaan nan bisa saja tajadi karano kesalahan dari mesin maupun fitur dari kendaraan tasabuik. Penting bana untuak mamareso Bagaimana keadaan rem dari kendaraan dan keadaan rodanyo. Hal tasabuik marupokan hal dasar nan haruih dimiliki oleh kendaraan  dalam keadaan nan baik.Banyak bana kecelakaan nan tajadi karano rem blong sahinggo kendaraan indak dapek takendali. Maka dari itu,  jangan lupa untuak mangecek keadaan rem kendaraan agar dapek maminimalisir kecelakaan nan disebabkan oleh rem blong.


Meisya nan nampak sibuak mangangkek sajumlah plastik kini sadang sadiah karano ditingga dek urang gaek nyo untuak salamonyo dek takanai virus covid. Meisya indak kuaso manahan tangihnyo mangenang sosok amak nan salamo iko manjadi idola serta urang nan paliang penting dihiduiknyo. Awalnyo Meisya kiro amaknyo cuma sadang sakik biaso, tapi katiko dibaok ka rumah sakik langsuang diisolasi karano dinyatakan kanai covid-19. Samanjak amaknyo manghadap Yang Maha Kuasa, gadih tu nan manjadi tulang punggung untuak adiaknyo karano ayah nyo pun alah tiado samanjak inyo ketek. Bagi Meisya hiduik tanpa kehadiran amak mambuek inyo kesulitan dalam manghadapi dunia. Tapi, bagaimana pun gadih 22 tahun itu haruih bakarajo untuak manyambuang hiduiknyo dan adiaknyo.


Manuruik ambo sah-sah se katiko urang berang katiko nyo ditokok dek urang. Manyalasaian masalah tu kan ndak cuma dengan maninju atau manarajangan urang. Masalah tu bisa disalasai an elok-elok dan dengan kapalo dingin. Kadang urang nan suko manokok-nokok urang tu memang ndak pernah di ajaan caro manyalasaian masalah sahinggo bagak nyo se nan dikamukoannyo katiko mahadapi masalah jo urang. Kalau awak berang dan mambaleh maninju nyo samo se awak jo urang tu berarti. Tapi kok alah ditanagan nyo masih juo mambagak mako ladeni se lah lai. Asalkan jan awak nan mamulai maninju mako akan aman. Katiko di baok ka ranah hukum pun beko ndak akan kanai awak do.


Abrasi atau biaso disabuik pangikisan pantai adolah salah satu bancana alam. Pangikisan pantai maagiah dampak negative untuak manusia. Ado babarapo caro nan bisa samo-samo kito lakuan untuak menanggulangu abrasi ko, nan partamo mambangun pamacah galombang. Caro ko dilakuan supayo kakuatan gelombang nan tibo digaris pantai ndak terlalu gadang. Kaduo, adolah dengan caro mananam hutan mangrove. Caro ko adolah salah satu caro nan efektif dan manjur untuak mangatasi abrasi. Salain mangatasi abrasi, ado babarapo manfaat lain mananam hutan mangrove, nan partamo manjago stabilitas garis pantai. Nan kaduo mangurangi tsunami. Katigo, mambantu pengendapan lumpur. Kaampek, mambantu Manahan dan meredam tiupan angina nan kancang. Kalimo, mambantu manjago kasaimbangan alam. Masih banyak manfaat mananam hutan mangrove, jadi mari samo-samo kito jago alam kito, sahinggo alam dapek mambarikan rezeki kakito dan mahindari dari bahayo nan mungkin tajadi.


Indonesia tamasuak ka dalam 10 negara dengan jumlah panduduak tabanyak di dunia. Banyak panduduak yang tingga di sabuah negara tantunyo akan manimbuaan sajumlah masalah, salah satunyo adolah produksi sampah jo pangolahannyo. Kamentrian lingkungan hiduik dan kahutanan (KLHK) manyampaian bahwasonyo produksi sampah nasional mancapai 175.000 ton pa harinyo. Rato-rato ciek urang panduduak Indonesia manyumbang sampah sabanyak 0.7 kg pa hari jiko dikalkulasi dalam skala tahunan, Indonesia mahasiaan sampah sabanyak 64 juta ton. Jumlah yang banyak bana, dan indak jumlah yang patuik di banggaan. Selain itu kota metropolitan jo kota gadang adolah panyumbang sampah tabanyak di Indonesia, dan 69% sampah di timbun di TPA atau tampek pembuangan sampah.


Untuak malindungi karya nan alah awak buek agar indak dijiplak samo urang lain ado caro-caro nan dapek dilakukan. Partamo, mandaftaran hak cipta sahinggo katiko ado nan manjadian karya awak sabagai sumber pendapatannyo dapek dikenakan hukuman sasuai samo peraturan perundang-undangan. Kaduo, mancantumkan apo nan didapek katiko ado nan mancubo untuak manjiplak karya tasabuik. Manjalehkan denda nan balaku jiko ado nan mancubo malanggarnyo. Kaampek, mambuek sabuah keunikan didalamnyo dan mampublikasikannyo sacaro lueh sahinggo penikmat karya dapek mengenali apo nan asli dan apo nan indak. Tarakhir, mancantumkan info kontak jiko ado pertanyaan dan laporan nan bisa pangguno sampaian katiko ado nan salah atau ado nan mancubo untuak manjiplak karyonyo.


Kapatang, tapeknyo katiko classmeeting gabungan ambo mancaliak salah satu murid SD tapijak kotoran anjiang. Kebetulan kotoran itu masih basah, jadinyo lengket dan manempel dengan indak di telapak sepatu murid tasabuik yang banamo Dahlia. Sontak sajo muko Dahlia merah dan manutuik wajahnyo jo kaduo tangan sambia bajinjit. Sesekali inyo mancaliak bekas kotoran anjiang yang manempel di sepatunyo, kemudian langsuang berteriak mangadu kapado gurunyo. Mato murid-murid lain langsuang tatuju padi Dahlia dan tersenyum sarato ado pulo yang tagalak tabahak-bahak. Untuangnyo, sosok Dahlia adalah murid yang indak mudak manangih. Bahkan unyi indak manutuik hiduang karano jajok. Langsuang sajo sang guru maminta inyo untuak lari ka toilet dan manuci bekas kotoran itu.


Banyak urang nan sanang katiko mandapek an undian. Sia lo nan ndak ka sanang katiko dapek undian, saraso dapek durian runtuah alias razaki nomplok. Jangankan manang hadiah utamo, mamanangkan hadiah hiburan se pasti alah balabo kalau main undian ko. Cuma manuruik ambo jan sampai hiduik awak bagantuang pado undian-undian saroman ko. Kalau awak alah manggantuangan hiduik di undian mako untuak bakarajo nan lain-lain pasti akan maleh. Ba a kok gitu? Karano maraso usaho nan dibutuahan ndak sabara katiko ikuik undian dibandiangkan dengan karajo. Karajo pasti labiah banyak maabihan tenago maupun pikiran. Jadi jan sampai dek ikuik undian mampangaruhi bahkan malupoan karajo pokok awak.


Waktu itu ambo sadang barado di tampek salah satu tampek wisata nan ado di Bandung. Kabatulan waktu itu ambo pai samo ponakan ambo kabatulan samo-samo sadang nio pai jalan-jalan. Katiko sampai tampek wisata alah panuah samo urang nan nio liburan. Katiko itu indak sangajo bantuak mancaliak wajah kawan nan ado di pakuliahan. Tapi dalam hati, mungkin cuma mirip sajo. Katiko alah bakaliliang mancaliak souvenir, nampak lo liak wajah nan sangek familiar. Kabatulan sobok mahadap dan inyo pun senyum, tapi ambo dalam hari basikareh mangingek namonyo karano lupo. Inyo tau namo ambo sadangkan ambo lupo. Katiko inyo sabuik namo ambo, tapi katiko ambo sabuik namony tarnyato salah, tapi untuangnyo inyo mamaklumi, katiko itu ambo langsuang minta maaf.


Jijik adolah respon tahadap sasuatu nan indak awak sukoi, indak nyaman dan nan maraso paralu awak hindari. Biasonyo iko ditunjuakkan jo ekspresi wajah mangaruik hiduang atau mangangkek bibia. Adopun ekspresi dan kato-kato ko mambuek urang lain dapek mangatahui jikok awak sadang marasoan parasaan tasabuik. Sabananyo, malansir laman PBS, parasaan ko dapek mambantu manghindari hal-hal nan babahyao, bantuak kuman jo racun. Pasalnyo, karano jijik,awak barusaho untuak malapehan diri dari zatatau bahan babahayo tasabuik atau mancegah diri awak untuak basentuhan dengannyo. Apolagi pamicu raso jijik acok bana bakaitan jo hal-hal nan kumuah atau nan indak elok untuak kabersihan jo kasehatan badan. Alhasil, awak pun tabiaso manerapkan caro untuak manjago kabersihan diri jo lingkuangan.


Awak nan kini sadang sadiah karena sadoalah hal tamasuak karena kini sadang hiduik surang ndak ado urang nan mangawanan awak dan manjadi tampek bacarito. Manuruik ambo awak buliah basadiah karena raso sadiah msnusiawi se. Awak cuman indak buliah terlarut bana dalam kasadiahan sahinggo mambuek awak indak sanggup mangarajoan hal lain. Apolai kalau awak lupo baa caronyo basyukur atas nikmat yang alah tuhan yang maha esa berikan ka awak. Jadi jan maraso kalian beda jo urang lain karena memang waktu awak sadang sadiah, perasaan awak ko tau bana baa meluapkannyo. Untuak itu wajar se sadoalah urang ndak ado nan nio hiduik surang, pastilah iyo marasoan baa sadiah nyo.


Sabagai urang awak pasti pernah marasoan kehilangan barang. Alah dicari-cari sampai suduik rumah tapi ndak batamu juo. Tapi kalau awak minta tolong jo amak awak mancariannyo pasti langsuang batamu jo barang nan awak cari ko. Manuruik ambo seorang amak tu bisa bana dengan mudah manamukan barang nan hilang, kalau lah minta carian jo inyo pasti langsuang batamu. Tanyato itu indak hanyo pandapek ambo surang tapi memang  ado alasanyo manuruik teori evaluasi. Padusi dikecekan labiah taliti dalam mancaliak sesuatu yang dekat, dan punyo pandangan nan labiah lebar, ibu acok membereskan rumah jadi manguasai seluruh rumah. Waktu manamukan barang ambo nan hilang sanang bana rasonyo jadi bisa digunoan lai.


Dalam mancari tampek makan tantu awak mancari makanan yang lamak jo tampek yang nyaman. Indak itu se tantu palayanannyo pun dicaliak dek urang. Sempat dulu ambo berang ka karyawan tampek ambo makan nasi padang karena makanan alah siap tapi minumannyo lamo bana diantaan, padohal alah diagiah tau babarapo kali. Untuang se inyo indak berang baliak, malah maminta maaf karea yo sabana lupo dek banyak nyo pangunjuang dan nio maagiah diskon minuman ambo. Mancaliak urang tu tulus langsuang se ambo malunak. Iko adolah contoh karyawan yang elok, mangko dari itu untuak kalian nan sadang berjuang manjadi karyawan supayo bisa manjago namo baik tampek awak karajo dengan sikap paduli awak.


Emetophobia adalah fobia yang ditandoi jo perasaan takuik yang balabiah katiko mancaliak muntah atau menyaksikan seseorang yang sedang mundah. Bahkan, mamikian seseorang yang sedang muntah atau mancaliak gambar muntahan sajo dapek mambuek pandarito emetophobia maraso sangat cameh. Selain itu, emetophobia bisa pulo mambuek pandaritonyo takuik mengidap penyakik yang mambueknyo sampai muntah. Emetophobia, perasaan takuik muntah atau mancaliak urang lain muntah ko indaklah banyak didiagnosis meski gangguan kecemasan yang ciek ko tabilang cukuik acok ditemukan. Para pakar pun mampakiroan sebagian besar penderitanyo adalah wanita. Efek emetophian terhadap penderita bisa beragam, hanyo sajo sebagian besar maraso ketakutan bana akan jatuah sakik meskipun mereka bukanlah tergolong urang-urang yang gampang sakik.


Kalian pernah ndak si marasoan sadiah yang ndak bisa dijalehan. Kalian maraso sadiah karena ndak bisa masuak ka perguruan tinggi nan kalian impikan. Kalau ambo jalehan parasoan ambo pado saaik itu adolah badan managang nio manangih tapi indak bisa talalu lapeh, badan ko lamah bana rasonyo, raso indak batulang lai badan ambo ko. Urang nan marasoan indak berhasil masuak ka perguruan tinggi nan inyo nio pasti tau bana baa raso di posisi ambo pado saaik itu. Kawan-kawan ambo yang ditarimo alah manyiapkan tahap daftar ulang ka kampus masing-masing. Mereka juo dengan sanang maagiah tau amak jo apak nyo. Sadangkan ambo masiah indak habis pikia jo nasib ambo yang ditolak masuak ka perguruan tinggi nan ambo piliah. Rasonyo ambo alah bausaho tapi baa lai alun rezeki ambo pado SBMPTN kali ko mungkin.


Jan cubo-cubo untuak hiduik bahutang sana sini. Pada i se kehidupan nan kalian punyo. Kalau nio lo kehidupan balabiah sarupo urang mako cari karajo sampiangan. Dengan mode tu hiduik kalian pasti akan labiah nyaman. Pacayo lah jo ambo. Hiduik bahutang tu labiah banyak mudaratnyo dari pado manfaatnyo. Sarupo kawan ambo nan kini sangaik malu jo sado kawan-kawannyo. Ba a ndak ka malu. Sado urang lah tau kalau nyo salamo ko bautang ka rentenir karano rentenir ko tibo ka kantua mancari kawan ambo ko untuak maminta utangnyo. Nan labiah parahnyo urang tu ma agaih tau urang sakantua basonyo kawan ambo ko ndak batangguang jawab karano mailak-ilak dari hutangnyo.


Wakatu masih kuliah Reza suko pulang saminggu sakali ka rumah nyo dari Bandung ka Jatinangor. Satiok baliak ka rumahnyo inyo manggunoan bus Damri. Biasonyo ndak ado nan aneh-aneh wakatu naiak bus, tapi sakali itu inyo mandapek pengalaman nan ndak lamak. Wakatu itu bus ndak panuah tapi lumayan rami isinyo. Reza suko duduak di balakang soalnyo labiah langang. Ado panumpang lain masuak, panumpang ko laki-laki nan baumua sakita 40-50 tahunan duduak di sampiang Reza. Badannyo taliek alah tuo dan agak mambungkuak pas jalan. Awalnyo Reza maraso kasian mancaliak urang ko dek lah gaek, tapi kironyo pas bus lah jalan, urang ko tiba-tiba mamegang paho Reza takajuik langsuang pindah tampek duduak ka dakek sopir. Reza takuik bana jo kajadian itu dan sampai kini nyo masih trauma naiak bus.


Hal yang lumrah baba katiko awak mangalami raso takuik katiko surang se di suatu tampek. Malawan raso takuik baguno untuak manumbuahan kabaranian. Kabaranian marupokan sikap unggul yang saharusnyo dimiliki. Namun, kabanyakan urang ado juo yang maraso takuik bakalabiahan sampai-sampai cameh bana. Awak yang tau diri awak surang, kalau tajadi sesuatu atau apo se awak harus yakin dan barani untuak manghadapi nyo. Jadi marilah picayo jo diri awak surang, kareno katiko awak lah bausaho untuak mancegah pasti awak bisa mahinda dari kaburuak an. Awak harus yakin kapado kabaranian awak katiko sadang surang. Apolai indak ado urang dakek awak, jadi bausaholah untuak barani.


Aksesoris adolah salah satu barang nan acok hilang, antah itu cincin, atau galang. Kadang salah malatakkan barang, atau kadang bisa pulo taicia antah itu di rumah atau dilua rumah. Bagi nan indak punyo kotak tampek manyimpan perhiasan atau aksesoris mungkin akan punyo paluang labiah gadang talupo dima malatakkan aksesoris nyo. Karano kadang awak ado malapeh aksesoris misalnyo katiko mandi, bauduak, ataupun misalnyo katiko mancuci. Akan labiah ancak jikok awak punyo suatu tampek sahinggo panyimpanan aksesoris labiah taorganisir maingek ukurannyo nan ketek dan mudah tasalek. Kahilangan perhiasan pasti akan taraso sadiah, baitu pulo jikok nan hilang tu kamudian basobok sasudah awak mancari pasti akan ado perasaan lega dan sanang.


Indak sangajo mamakai baju kamba jo urang lain pasti mambuek awak malu. Apolai kalau alah dicacek jo kawan kosan.  Padohal ambo bali di aplikasi tapi memang banyak urang nan mambali. Cuman memang indak manyangko se ambo bakal sabagitu mamalukannyo. Apolai tibo-tibo batamu se jo urang nan bajunyo kamba. Untuak itu awak harus punyo hati yang lapang katiko itu tajadi. Jan mambanci atau manyuduik an urang nan bajunyo kamba jo awak. Kareno bisa jadi urang tu manjadi kawan yang sapemikiran jo awak. Bantuak ambo kan mode tu, jadi ambiaklah salalu sisi positifnyo. Katiko kejadian iko tajadi awak baok santai se momennyo.


Sampah palastik adolah sampah yang banyak ditamuan di Indonesia, dan di pakai dek masyarakat Indonesia. Salah satu caro mamanfaatan sampah agar indak manumpuak adolah mambuek karya atau barang yang baguno dari sampah. Contohnyo mambuek tas dari plastic bekas kamasan rinso atau detergen lainyo. Caro pambuekanyo yaitu siapan bahan jo alatnyo talabiah dahulu, siap tu barasiahan plastic bekas kamasan sabalun di pakai atau diolah, kamudian potong-potong plastic kamasan rinso tu, taruih anyam potongan-potongan plastik kamasan rinso tu dan gabungan anyaman-anyaman plastic tu, lalu buek tali untuak tas dari siso lipekan, lanjut jahik tali agar manyatu jo tas plastic dan langkah terakhir lapisan tas jo furing


Covid-19 nan malanda dunia akhia akhia ko memang lah tamasuak wabah bakapanjangan nan mampu untuak marubah kahidupan sagalo janjang manusia. Antah kok itu urang kayo maupun urang miskin. Kondisi Covid-19 ko nan parah, akhianyo mambuek pamarintah manarapkan aturan untuak vaksin bagi satiok masyarakat nan alah cukuik umua. Vaksin ddiraso manjadi sacuil cahayo untuak kalua dari kondisi nan indak mamungkinkan ko. Walaupun memang dak dapek dipungkiri vaksin ko pantiag, namun indak balaku untuak Jessy nan maraso vaksin ko barubah jadi hal nan manyaramkan. Sabananyo Jessy indak masalah jikok memang harus ado pananganan macam iko dari pamarintah, namun Jessy indak bisa jikalau pananganan ko barupo vaksin nan nio indak nio maharuskan untuak disuntik.


Akhir-akhir iko karajoan Pak Ahmad sadang banyak bana di kantua. Jadi waktu inyo pulang dari kantua, inyo alah maraso panek dan latiah. Pak Ahmad biasonyo pulang naiak kendaraan umum Bis. Dek latiah bana, inyo duduak di halte bus manunggu busnyo sambia manahan kantuak. Satalah bara lamo inyo tajago dek klakson dari oto. Pas dicaliaknyo jam kironyo inyo alah talalok 15 minik dan bus nan inyo nio naiki alah talewat jadwalnyo.  Inyo takajuik dek tatingga bus dan kini inyo harus manunggu 30 minik lai untuak naiak bus salanjuiknyo. Dek takajuik itu, Pak Ahmad jadi ndak mangantuak lai. Tapi inyo sadiah pulo dek ndak ado seorang pun nan manjagoannyo waktu talalok tadi.


Saat ambo bapidato di sakolah untuak nan pertamo kali nyo ambo sangaik grogi. Kalau bahaso urang kini ambo mangalami nan namonyo serangan panik. Sangkiang groginyo ambo saat itu, di muko urang rami tu muluik ko bagetar, suaro nan dikalua an manggaretek, lutuik ko rasoka tangga, dan materi nan ambo sampaikan tibo-tibo hilang se ndak ado nan tasiso dalam ingatan. Pokoknyo saat itu kawan-kawan nan menyaksikan hanyo bisa diam seakan-akan paham dengan apo nan ambo rasokan. Mereka hanyo ma agiah tapuak tangan supayo ambo bisa fokus terhadap materi nan ambo sampaikan. Ternyato dukuangan nan dibarikan sangaik berarti bagi urang nan mangalami kepanikan di muko umum sarupo ambo ko.


Salain pernah ditodoang manggunokan sanjato tajam, ambo pun pernah ditodoang manggunokan sanjato api. Kajadian iko ambo alami saat ambo barumua 18 tahun. Katiko itu ambo masih duduak di bangku SMA kelas tigo. Ambo mangalami kajadian iko di daerah Rawamangun Jakarta Timur. Namun, kajadian iko tajadi karano kasalah pahaman bukan parampokan. Waktu itu ambo sadang duduak di salah satu taman di daerah Rawamangun. Waktu itu memang lah cukuik malam, jam lah manunjuakkan pukua 10. Tibo-tibo datang duo urang polisi nan mahampiri ambo dan langsuang manodoangkan sanjatonyo ka ambo. Ambo maraso sangaik takuik katiko itu. Namun, karano ambo ndak basalah ambo mancubo untuak tetap tanang. Akhianyo satalah ambo jalehkan, polisi itu pun maminta maaf dan langsuang pai.


Saat itu umua 7 tahun den pai ka rumah kawan nan barado di ateh bukit. sekeliling daerah tasabuik mamiliki bukit nan cukuik tinggi. Saat itu den sanang bana barado di siko. Den bamain basamo mereka ka ateh bukit. Dek talalu sanang sampai indak menyadari ado jurang di sakitar bukit tasabuik. Saat itu den indak mancaliak jurang barado di belakang dan akhianyo hampia sajo jatuah dari ketinggian 20 M tasabuik. Untungnyo saat itu urang tuo dari kawan mancaliak dan langsuang manyalamekannyo. Saat itu den takuik bana mancaliak bagaimano tingginyo jurang jiko den tajatuah. Semenjak itu den sangek takuik dengan ketinggian dan indak barani untuak naik gunung, naik wahana nan barado di ketinggian takah roller coaster atau sabagainyo


Sadiah bana katiko urang lain kuliah nan ambo indak, alah mancubo tes tapi gagal taruih. Padohal ambo samo jo mereka nan lulus, ambo belajar juo nyo. Waktu satahun kapatang itu memang pangalaman nan paliang manyadiahkan bagi ambo. Urang mambuek status tentang kehidupan di kampus, nan ambo dirumah se. Dulu memang ambo indak tarimo tapi kini ambo baangsua labiah ikhlas dan manarimo lai. Manuruik ambo satiok pangalaman nan manyadiahkan dalam hiduik awak ko memang paralu waktu untuak manarimonyo jadi awak ndak buliah menghakimi urang nan sadang tapuruak tapi agiah lah inyo dukungan. Untuang se salamo di rumah keluarga ambo selalu mambimbiang ambo dan mangajaan untuak ikhlas. Satiok hal nan manyadiahkan bisa awak tarimo kalau awak alah berdamai jo keadaan tu.


Katiko alun pandemi biasonyo hari kelulusan diwarnai dengan aksi coret mancoret baju sakolah, konvoi basamo kawan-kawan, atau bahkan makan-makan disekitaran sakolah. Suasana saroman itu ndak ado taliek kini. Hal iko disebabkan karano covid 19 nan mambuek urang ndak buliah bakumpua rami-rami. Bantuak suasana nan taliek di salah satu SMA di kota Padang. Nan taliek hanyo beberapa guru nan mondar-mandir di sakolah mamacik beberapa kertas dan map. Selain itu nampak beberapa murid manggunoan seragam sakolah nan bakaliaran. Suasan cenderung sepi. Mungkin karano pengumuman kelulusan pun bisa dicaliak sacaro online. Tapi setidaknyo mangurangi kemacetan nan biaso tajadi katiko hari kelulusan dek banyak anak sakolah nan marayoan.


Kahilangan sasaurang nan sangek berharga, kesedihan nan dapek tajadi. Kenangan nan menghantui kambali takana sawaktu-waktu mambuek raso rindo dan sadiah mambuek. Namun, jan sampai laruik jo kesedihan. Aia mato nan kaluan untuak kepergiaan sasaurang cukuiklah sekedarnyo. Padiah katiko maraso kehilangan dapek taobati oleh waktu. Sasuai jo pepatah nan mangatoaan Luko akan sembuh samo waktu. Malakuan hal-hal untuak maaliahkan pikiran dari kehilangan. Mulai manjalani hiduik nan baru karano hiduik awak masiah panjang. Mako dari itu, sadiahlah sakedarnyo dan ikhlaskan apo nan alah tajadi. Dengan bagitu, hiduik akan tatap bajalan dan hal baru nan lain akan dimulai. Lupokan kesedihan dan mamulai untuak manat hiduik nan baru.


Mangadoan reunian adolah kegiatan nan cukuik manyenangkan sabagai ajang untuak banostalgia ateh kegiatan nan biaso dilakukan dulu. Namun, keadaan kini nan alah indak samo jo zaman dulu sahinggo banyak hal nan barubah dari diri sasaurang. Makonyo dalam mangajuan pertanyaan ado hal nan cukuik sensitif untuak mambahas kejadian buruak nan tajadi di masa lalu. Apolai urang nan manjadi tokoh dalam kejadian buruak tasabuik, mambahas tentang hal itu akan mambuek suasano reunian indak menyenangkan. Kaduo, mananyoan hal-hal pribadi nan basifek sensitif untuak dibahas contohnyo katiko ado musibah takait pembatalan pernikahan dan sabagainyo. Masalah iko sangek sensitif untuak dibahas katiko reunian karano manjurus kapado kehidupan pribadi sasaurang nan mambueknyo indak nyaman katiko dibahas di suatu forum mode itu.


Wakatu pulang dari mangaji di sore hari, ambo pulang basamo jo kawan-kawan yang samo tampek ambo mangaji. Indak lamo kami maliwaik lapangan dakek rumah ado anjiang yang duduak-duduak se awalnyo. Ondeh ambo kan takuik bana jo anjiang, dek kawan ambo ko nyo lempa anjiang tu pakai batu. Jadilah kami dikaja anjiang, takuik bana ambo balari sajadi-jadinyo. Kawan ambo ko manariak-nariak se baju ambo, untuang se ambo tariak lo capek. Akhrinyo inyo yang tajalapak, mano hari lah hampia kalam. Takuik bana ambo kalau digigik dek anjiang tu, untuang se ambo lari labiah capek dari anjiang yang mangaja ambo tadi dan bisa juo sampai ka rumah.


Tahun 2015, Sri nan alah dinyatakan luluih dari bangku SMP kini marayoan acara perpisahan di salah satu gedung nan alah disewa dek sakolanyo. Sri nan mampunyoi kawan-kawan nan sangek inyo sayangi tu kini haruih tapaso bapisah sampai waktu nan indak ditantuan. Sri nan haruih pindah ka kota lain mambuek inyo indak bisa basamo-samo jo kawannyo. Sri sabananyo indak rela untuak pindah kakota lain karano inyo alah mampunyoi banyak kawan disiko. Tapi apolah daya, Sri haruih ikuik jo urang gaeknyo pindah dan malanjuikan pendidikannyo disitu. Sri jo kawan-kawannyo manangih basamo katiko hari perpisahaannyo. Hal iko indak ka talupoan dek Sri karano kenangan nan alah tabuek salamo SMP nan indah.


Basyukur bana rasonyo ambo sampai kostan dengan salamaik ya Allah. Sapanjang jalan ambo hanyo bisa badoa supayo selalu di linduangi dek Allah S. W. T. Ambo di ikuik an jo urang nan ndak ambo kenal. Apo lai pas ambo caliak ka balakang bantuak urang tu ngeri bana. Persis mode pareman-pareman nan ado di TV. Pakai jaket kulik, bakaluang rantai, dan sarawa cabiak-cabiak. Tambah lo bantuak muko nyo per awakan urang ambo dan langkok jo rambuik karibonyo. Cukuik lah sakali ko se ambo pulang lewat gang sampik tu. BAtuah keek urang kalau gang tu gang keramat. Banyak urang-urang jaek nan suko marampok bakaliaran di gang tu.


Transaksi tajadi jo tujuah sampai sapuluah rentenir rato-rato per hari. Utangnyo kapado 70 rentenir rato-rato per hari. Utangnyo kapado 70 rentenir manumpuah hinggo 18 juta rupiah. Ayu mangatokan para rentenir mamiliki trik khusus untuak manjerat para panghutang atau nasabah. Katiko panghutang indak mampu mambayia, saurang rentenir biasonyo mangajak rentenir lain untuak maminjam piti. Ayu nan indak punyo piti lanteh mangambiak solusi tasabuik. Manuruik rentenir nan mangiah cicilan utang mamiliki karakter nan babeda-beda. Mereka badatangan katiko suaminyo pai bakarajo. "Ambo diperlakuan bantuak saurang maliang. Mereka ado nan mangancam nio manusuak ambo," kecek inyo. Inyo satiok malam indak bisa lalok tanang karano mamikian solusi mambayia utang-utangnyo. Inyo sangajo indak mangecek an ka lakinyo katiko tajarek utang karano indak nio mambabani.


Sasaurang nan biaso di tampek nan inyo kenal akan marasokan kenyamanan sarato keamanan katiko inyo barada di tampek tasabuik.  namun bagaimano katiko sasaurang barada di tampek nan asing baginyo dima indak ado satupun urang nan inyo kenal dan  indak tahu takait daerah tasabuik.  sasaurang nan dihadapkan jo kajadian tasabuik biasonyo akan marasokan ketakutan sarato panik karano inyo maraso  adanyo suatu ancaman nan bisa sajo tajadi pado dirinyo nan marupokan urang asing di daerah tasabuik.  apolai bagi sasaurang nan indak terbiaso untuak manjelajahi wilayah tatantu  dan mamiliki mantal nan indak cukuik kuat biasonyo inyo akan manjadi labiah takut dan barusaha untuak manyembunyikan dirinyo bia inyo maraso aman. Namun jika inyo bisa mangatasi ketakutannyo mako barada di tampek  asing bukanlah suatu kelemahan baginyo.


Waktu itu ambo sadang liburan jo keluarga. Ndak sangajo di muko kami ado urang balangga. Nampak bana di mato kapalo kami apak-apak bahonda sadang malinteh untuak malawan arah nyo semba dek honda nan tibo-tibo mamotong oto kami dari balakang. Langsuang badangkang bunyi kaduo honda ko karano honda nan dari belakang oto ambo ko malaju kancang. Nan sadiahnyo adolah apak nan baputa baliak ko tabang tahampeh ka aspal tangah jalan. Untuang oto kami lambek jadi masih bisa ma rem saat kejadian. Ado niatan untuak baranti tapi dek alah rami nan manolong dan kami takuik beko disuruah manjadi saksi kecelakaan ko akhirnyo kami jalan taruih se ka muko.


Dulu punyo tetangga baru dari Medan dan mampunyoi hewan taranak nan cukuik banyak. Inyo mamaliharo ayam, itiak sampai angso. Biasonyo kadang suaronyo bisa mambuek heboh dan kadang agak manggaduah. Jadi tiok sore acok inyo baok taranaknyo ka sawah balakang untuak maagiah makan di sawah. Pernah waktu itu ambo ikuik mancaliak pangambaloan taranaknyo di balakang rumah. Tibo-tibo angsonyo tabang indak karuan, sampai-sampai tetangga ambo dibuek kawalahan untuak manangkoknyo. Sampai lah angso tu masuak ka pakarangan balakang rumah nan kabatulan ambo ado disitu pulo. lamhgsuang tapakiak karano muncuangnyo diadok an ka mabo. Langsuang balari masuak rumah. Kalau lah angso mangambangkan sayoknyo sambia balari itu adolah pangajaran angso paliang manakuik an. Untuang bisa ditangkok capek.


Fanmeeting dimulai tapek pukul 18.00 WIB. Tariakan penonton menggema di venue saat Blackpink mambuka penampilannyo lewat lagu hitsnyo yaitu As If It you last. Dalam balutan outfit nan manonjolkan aura bintangnyo kini tampak sangek mampesona. Apolai katiko mereka manyapo fansnyo mamakai bahasa indonesia. Suasana fanmeeting balangsuang ramai. Mereka manyanyikan lagu-lagu hits nyo nan lain untuak manghibur fans nyo nan alah bakumpua di venue dan panonton malalui televisi. Segemen partamo nan diisi jo penampilan lagu akhianyo bapindah ka segmen salanjuiknyo yaitu perkenalan diri dan saketek wawancara mengenai kedatangannyo ka Indonesia. Teriakan samangek fans sorakan untuak idolanyo mambuek suasana fanmeeting balangsuang meriah. Sausai jo segmen perkenalan dilanjuikan samo acara-acara lain untuak manghibur fansnyo saat itu untuak 1 jam durasi nan diagiahkan.


Ibu den punyo adiak ka 2 bajenis kalamin padusi, den biasonyo panggia angah. Inyo pas itu pai ka acara ntah acara apo, den lupo. Tu ado kajadian kacalakaan yang manyababan kasalah pahaman antaro pihak panuntuik jo yang di tuntuik. Angah den jadi saksi mato di situ, bahwasonyo pihak yang di tuntuik indak basalah do. Jadi inyo diminta tolong jadi saksi, karano memang inyo maliek yang sabananyo. Inyo dengan sanang hati nio mambantu. Den tau carito itu tu, waktu tu den masih sd, dalam hati den, manga angah ko nio jadi saksi bagai go, kalau aden ndak nio den tu do, dek takuik di siding-sidang atau takuik den kaluarga yang manuntuik baleh dandam atau apo gitu. Tapi satalah den baranjak dewaso baru paham den manga awak indak harus takuik jadi saksi kacalakaan do.


Ambo tamasuak takuik diberangan. Kalau alah diberangan, contohnyo diberangan dek amak partamonyo kesal abih tuh langsuang tanpa disadari manangih. Baitu dari ketek karano kaduo urang tuo samo-samo kareh. Tapi kabiasan dek dibentak atau diberangan mode itu manjadi tabaok dari gadang. Palampiasannyo beko manangih lamo indak kalua dari kamar sampai takalok. Jago-jago mato alah mambangkak dek manangih. Abih kanai berang langsuang intropeksi diri, dek apo urang berang ka awak, dimano salahnyo, dan bakpo bisa berang mode itu. Partanyan-partanyaan mode itu talinteh di kapalo, ado nan tajawk ado pulo nan indak dan barujuang jadi berang dan sakik hati. Paliang sakik hati kalau diberangan sambia mahantak.


Akhirnyo hari nan ditunggu alah tibo, kaponakan ambo alah lahia. Kakak padusi ambo malahian anak laki-laki pado hari minggu malam ko. Ambo sanang bana dapek ponakan laki-laki karena itu juo nan ambo harok an. Beko kalau inyo alah gadang dan bisa diajak bamain bola. Ambo nio maajak inyo bamain bola kaki samo-samo. Salamo ko ambo surang nan anak laki-laki dirumah indak punyo adiak laki-laki apolai kakak laki-laki. Ambo sanang bana waktu ponakan ambo lahia. Ambo caliak an taruih inyo sadang manga dalam tabuang tu. Amak jo apak nyo katawo se mancaliak kalakuan ambo mode ko, dek gara-gara talampau sanang punyo kaponakan laki-laki.


Di malam hari sakitar pukul 11.00 malam den baru pulang surang dari tampek karajo. Saat itu, den mangendarai oto dengan kacepatan nan cukuik tinggi karano keadaan jalanan nan sadang langang serta indak bagitu tarang. Namun katiko barado di jalanan tasabuik den mancaliak ado oto nan hancur karano tertabrak pohon. Saat itu den indak mambarantikan oto dan mamutuihan untuak malanjutkan perjalanan. Saat itu den hanyo manelepon pihak kapolisian untuak segera pai ka tampek kajadian agar segera mangevakuasi korban. Karano den indak nio dijadikan saksi untuak kacelakaan tasabuik den hanyo fokus untuak malanjutkan perjalanan tanpa manunggu kapolisian datang ka tampek kajadian.


Jaan bali nasi bungkuih kalau nio dibaok jauah atau akan dimakan lamo. Kalau nasi bungkuik sado samba masuak nan mano lamonyo samba batahan untuak indak basi babeda-beda. Kalu nio minta ka urang nasi bungkuik untuak dipisahan bia indak capek basi. Nan mambuek nasi bungkuik capek basi biasonyo gulai jo sayua dan itu disatuan jo nasi dan lauak nan sabananyo bisa makan di balakangan. Ambo pernah dapek nasi bungkuik pambagian nan alah barubah baunnyo. Biasonyo kagiatan nan mamuek banyak urang dan kagiatan lua nan lamo mambuek nasi bungkuik lamo pulo dibagian. Baun alah barubah masam dan rasonyo pun baitu, akhirnyo tabuang parcumo karano alah indak lama salero.


Caro mangusia anai-anai ko biasonyo manggunoan ubek panyemprot saranggo. Untuak caro tradisional biasonyo manggunokan baskom baisi aia. Pantulan cahayo pado aia manarik parhatian saranggo untuak mandatanginyo dan masuak ka dalam parangkok aia. Lado bisa pulo manjadi pangusia anai-anai nan ampuh. Caronyo jo mambalah lado dan manggantuangkannyo di dakek lampu. Baun padeh lado akan manganggu panciuman saranggo ko dan mangusianyo pai. Untuak caro-caronyo tadi bisa tahindar dari anai-anai nan mambuek rumah manjadi basarok. Kalau alah banyak anai-anai masuak rumah nan ditakuik an adolah kalau-kalau beko saranggo ciek ko masuak ka talingo dan manjadi masalah baru nan timbua. Maskipun ketek tapi dapek marepotkan urang.


Perselingkuhan adolah masalah nan cukuik umum tajadi dalam sabuah hubungan. Mangenali perubahan barikuik untuak mancari tau pasangan tasabuik sadang basalingkuh atau indak. Biasonyo urang nan sadang salingkuh akan mamarhatian detail takait jadwal pasangannyo karano inyo indak nio sampai ketahuan. Lalu, acok manuduah salingkuh kapado pasangannyo agar dapek maaliahkan perhatian pasangan kapadonyo. Hal nan acok tajadi yaitu payahnyo untuak dihubungi. Hal nan paliang acok nampak yaitu salalu sibuk samo ponselnyo. Lalu, keamanan dan privasi nyo nan alah samakin ketat dan indak mampabiayakan pasangannyo untuak mangganggu. Lalu, acok manghilang dan indak maagiah kabar. Salanjuiknyo mancari bahan untuak bacakak sahinggo inyo dapek kalua tanpa dicurigai sadang basamo jo yang lain.


Betapa takajuiknyo ambo mandanga basonyo tante ambo di vonis mangidap panyakik kanker. Panyakik nan sangaik banyak ditakuik an dek urang karano keganasan panyakik ko bisa mengakibatkan kematian. Kebetulan tante ambo ko masih tingga di rumah basamo jo urang tuo ambo. Jadi satiok hari ambo selalu mancaliak beliau manangih sambia madoa di malam hari maminta kesembuhan kapado tuhan. Alhamdulillah setelah 2 tahun manjalani pengobatan ante ambo dinyatakan barasiah dari kanker. Jadi manuruik ambo ndak ado nan ndak mungkin salagi awak bausaho dan badoa kapado tuhan. Ndak sadonyo penderita kanker akan baujuang dengan kematian. Kini ante ambo malah labiah bahagia dan manikmati hiduik setelah diberikan kesempatan dek tuhan untuak cegak dari panyakiknyo.


Dulu di asrama maya ko pernah rasonyo lapah bana. Jadi inyo ambiak se makanan kawan nyo tu. Maya ko maambiak tanpa izin lai. Tibonyo pas inyo nio maambiak makanan tu, tacigok inyo dek kawannyo. Pas ditegur malu bana si maya ko kareno tacigok maambiak makanan kawannyo ko. Tu dikecek an dek kawannyo tu makanlah tapi untuang yang salanjuiknyo maya harus mangecek talabiah dulu. Kareno manuruik kawan maya ko, makanan indak disayangan bana tapi harus ado omongan talabiah dulu. Artinyo kalau nio harus izin atau mangecek dulu ka inyo, supayo tau makanan tu lari nyo kama. Kareno pernah lo kawannyo ko berang-berang dek makanannyo ilang, takuik nyo beko asal manuduah urang lain. Padohal si maya nan maambiak.


Katiko masih mudo, saranggo ciek ko alaun mampunyoi sayok dan disabuik jo rayap. Katiko gadang sayoknyo akan tumbuah dan manjadi laron nan muncua di awal musim hujan. Anai-anai marupokan hewan nan indak dapek maliek jo mandanga, namun mampu mambangun sarang jo konstruksi nan rumik. Rayok mambuek sarang koloni di bawah tanah. Katiko musim hujan tibo, kondisi tananh manjadi lambab, sahinggo sarangga dewasa akan kalua dari sarang dan tabang mangarubuti lampu untuak manghangatkan diri. Anai-anai hanyo hiduik dalam ciek malam. Jikok indak manamukan pasangannyo malam itu, mako inyo akan mati katiko fajar tibo. Sadangkan, nan manamukan pasangan akan mancari sarang baru dan mambantuak koloni nan baru.


Hari ulang tahun nan ka 17 tahun adolah salah satu hari nan ndak bisa ambo lupokan dalam hiduik. Di hari itu, ambo diagiah kejutan dek kaduo urang tuo ambo. Ambo kiro awalnyo kami pai ka salah satu hotel hanyo untuak makan malam basamo keluarga saroman perayoan-perayoan hari ulang tahun ambo nan sabalumnyo. Ternyato katiko ambo tibo ka restoran tu alah ditunggu dek kawan-kawan ambo. Disitu alah salasai lo dekorasi-dekorasi pesta ulang tahun nan temanyo bawarna pink putiah sasuai jo warna nan ambo suko. Kue ulang tahun pun alah tasadio di sinan. Terharu bana saat itu karano disayangi dek banyak urang.


Raso berang ataupun raso kesal katiko maurus anak adolah hal nan biaso dirasoan samo banyak urang tuo. Sabananyo hal itupun indak elok untuak perkembangan anak. Sahinggo urang tuo harus mamulai untuk mangandalian raso berangnyo katiko manghadapi anak nan tongka. Hal partamo yaitu dukungan dari suami dengan caro mandapekan sumangek dari suami dan maminta bantuannyo dalam maurus anak. Kaduo, manyempatkan waktu untuak dirinyo surang. Mambari batasan waktu antaro keluarganyo dengan dirinyo surang contohnyo malakukan olahraga ringan, mambaco buku sahinggo urang tuo indak maraso talalu sibuak sahinggo indak punyo waktu surang untuak maredakan stress. Katigo, manjago komunikasi samo anak agar inyo dapek mangarati pulo samo keadaan urang gaeknyo sahinggo inyo indak samena-mena tahadok dirinyo surang. Kaampek, yaitu mancari bantuan profesional untuak konsultasi takait stress katiko marawek anak tasabuik sahinggo indak mampangaruhi keadaan mentalnyo.


Di malam hari Lisa hanyo surangan di kosannyo karano kawan-kawannyo nan barada di kamar lain alah pulang kampuang.  biasonyo akan terdanga suaro urang nan sadang barbicaro atau suaro handphone dari arah luar karano biasonyo anak kos akan barkumpul di luar.  Namun karano bulan iko  banyak anak kos nan pulang sahinggo Lisa hanyo surangan di kamarnyo.  katiko tengah malam tibo-tibo ado urang nan mangetuk pintu kamarnyo.  saat itu bisa langsuang ketakutan karano inyo tahu bahwa samua kawannyo alah pulang ka kampuang.  ruangan nan alah gelap sarato meredam suaro nan dihasilkan dari handphone untuak mamastikan Apakah suaro tasabuik barasol dari pintu kamarnyo atau pintu lain.  iya mandangakan jo hati-hati suaro ketukan pintu dan karano inyo surangan saat itu bisa mamutuskan untuak bardiam diri di kamarnyo.  Iya langsuang manuju ka ateh kasur dan manyelimuti dirinyo sarato manutup talingonyo jo bantal bia ketukan kamarnyo baranti dan indak terdanga lagi.  jo gemeteran dan terus merapalkan doa bia indak ado kajadian buruak.


katiko sadang barolahraga tibo-tibo saja ado suara nan cukuik nyaring sahinggo manyita perhatian urang sekitar. Saat itu Andi nan mandanga suara tasabuik sangek sadar bahwa itu barasal dari sobekan sarowanyo. Manyadari bahwa ado nan salah jo dirinyo inyo langsung manutupi sobekan sarowa tasabuik jo merapatkan kakinyo dan barjalan jo lambek. Inyo sangek malu karano ado beberapa kawannyo nan manghadap kapadonyo dan manertawakannyo. Karano alah mangetahui sarowa Siapa nan sobek Mereka pun tatawa tabahak-bahak karano ekspresi Andi nan saat itu sangek  malu di ma mukanyo alah merah serta  alisnyo nan manukik pertanda bahwa inyo sangek malu saat itu. Mandapek reaksi takah itu dari kawan-kawannyo Andi langsung bargegas pergi keluar sambil manutupi sarowanyo jo jaket nan ado di dakeknyo saat itu.


Mandapek an anak katahuan marokk biasaonyo urang tuo langsuang mamberangannyo. Tapi kalau dengan nada berang anak bisa manjadi takuik dan awak sabagai urang rtuo maraso basalah. Ado babarpo caro untuak manangani anak nan katahuan marokok. Partamo cari panyabab anak marokok misalnyo lingkungannyo nan buruak, kawan-kawanyo nan kironyo marokok pulo nah itu bisa manjadi alasan anak ikuik mancubo marokok. Kaduo cari pandakek an nan batuah, dek apo anak tu marokok agiah panjalehan tantang bahayonyo marokok dan saliang manyalasain dengan positif. Katigo maagiah tau ka anak kalau kasehatan adolah nan tapantiang tarutamo katiko ketek. Nan tarakhir jadikan awak urang tuo support system anak, agiah anak arahan dan tampek nan bisa dipacayo dek anak.


Manang dalam undian indak hanyo sabuah kabaruntuangan sajo, tapi marupokan hasil dari usaho dan keberanian untuak ikuik sarato dalam undian tasabuik. Indak sadoalah urang bagak untuak ikuik undian, bahkan ado nan maraso indak picayo ka undian dek maraso indak punyo kabaruntuangan. Tapi, justur dengan kabaranian untuak ikuik undian, awak mambukak peluang untuak maraiah kabaruntuangan tasabuik. Selain itu, manang dalam undian dapek pulo manjadi sabuah pengalaman nan sangaik manyanangkan dan maagiah samangaik dalam manjalani kahidupan. Jadi, indak ado salahnyo untuak mancubo kabaruntuangan dengan maikuiki undian nan diadoan. Apopun hasilnyo, setidaknyo awak alah maagiah kesempatan ka diri awak surang utnuak maraiah kabaruntuangan tasabuik.


Salain pamain sepakbola, serangan panik pernah juo dirasokan dek palatiah sepakbola. Palatiah nan pernah mangalami serangan panik adolah palatiah asal Balando, Ronald Koeman. Ronald Koeman dikatahui mangalami serangan panik. Bahkan serangan karano serangan panik nan dialaminyo, Ronald Koeman harus sampai dibawo ka rumah sakik. Ronald Koeman mangalami serangan panik iko katiko masih manjabat sabagai palatiah klub asal Spanyol, FC Barcelona. Koeman didugo mangalami serangan panik karano mandapekkan takanan dari manajemen Blaugrana. Hal iko didasari karano sabalun mangalami serangan panik, Koeman sempat malakukan pambicaroan dengan manajemen Barcelona. Ditambah lagi dengan maso dapan Koeman nan alun jaleh basamo dengan Klub Spanyol tersebut nan samakin manguekkan anggapan iko.


Proses malahirkan emang proses nan manyakikan bagi seorang ibu. Tekanan nan ibu-ibu rasoan saat malahirkan ko hanyo ibu-ibu lain nan pernah malahirkan pulo nan tau baa rasonyo. Raso cameh takuik lahiran ndak lancar atau takuik kalau diambiak nyawo oleh nan Maha Kuasa salalu mahantui proses kelahiran. Sabagaimana wak tau proses melahirkan ko salah satu proses antaro hiduik dan mati. Tapi raso takuik, cameh, dan perasaan negatif lainnyo nan ibu rasoan waktu sabalun dan saat proses melahirkan ko bisa hilang sakejap waktu buah hatinyo kalua dari paruiknyo. Raso sanang dan harunyo ko sabandiang bahkan labiah dibandiang pengorbanan nan inyo korbankan. Rasonyo samo macam manunggu-nunggu sesuatu nan spesial tibo.


Kalau di ingek-ingek kini manga ndak ambo minta cebok an se ka miss ambo waktu TK dulu. Akibaknyo dek karano cirik ambo tu ambo tahan malah tapanca di sarawa sahinggo waktu itu ambo di galak-galak an dek kawan ambo sakelas. Sampai kini kalau ambo basuo jo kawan Tk ambo pasti nan di bahas selalu kejadian tu taruih. Buek malu ambo se. Padohal kawan-kawan ambo nan lain banyak nan minta cebok an ka miss katiko nyo sadang buang aia gadang di sakolah. Mungkin karano ambo memang anak pamalu jadi ndak nio se urang mancibok an ambo salain amak atau keluarga ambo nan ado di rumah.


Keke marupokan salah satu urang yang beruntung bisa manang undian yang didoan dek bank Mandiri. Awalnyo Keke maraso hal itu adalah penipuan ketiko mandapek SMS bahwa keke memenangkan undian BMW X1. Keke meraso ndak pernah ikuik undian apopun dan inyo ndak picayo dapek undian tu dek karano Keke ndak acok manabuang di Bank Mandiri. Tapi mama Keke basikareh mamaso inyo untuak mamastian kebenaran dan SMS undian tasabuik. Setelah dicari tau, emang benar adonyo undian yang Keke dapek tasabuik. Keke adolah salah surang dari seratus nasabah beruntung yang berhasil mandapekan mobil  BMW X1.  Kalau kato urang-urang, rasaki saumua hidup alah tapakai.


Waktu memasuki usia 19 tahun, Zoe diagiah kejutan dek kawan-kawannyo. Waktu itu Zoe sedang briefing untuk kegiatan kampus bisuak hari. Hari ko Zoe meraso sensitif bana, di hari ulang tahunnyo ndak ado kawan-kawannyo yang mengucapkan selamat ka Zoe. Hal itu mambuek Zoe sedih dan kecewa, inyo pikia kawan-kawannyo dak ingek samo ulang tahun inyo. Walaupun perasaannyo sedih, Zoe berusaha fokus menyiapkan acara untuak bisuak. Tibo-tibo di tengah kegiatan briefing, tadanga suaro kembang api dari luar. Kegiatan terhenti samantaro gara-gara urang-urang nak mancaliak kembang api tu. Dan batapo takajuiknyo Zoe, kawan-kawannyo datang mambaok kue dan menyanyikan selamat ulang tahun untuak inyo. Dan tanyato, kembang api tadi adolah rangkaian kejutan untuk Zoe dari kawan-kawannyo.


Yudi alah lamo suko jo Nisa, tapi inyo pendam se karno takuik sikap Nisa akan barubah kalau inyo manyampaian parasaannyo. Sampai akhirnyo tibolah kaba kalau Nisa ka manikah 2 minggu lai. Yudi langsuang takajuik dan sadiah karno inyo sampai saat itu masih suko masih suko ka Nisa. Untuak malapehan parasoan supayo labiah ikhlas malapeh Nisa, Yudi akhirnyo mambaranian diri untuak ngecek kalau inyo pernah suko ka Nisa. Mandangaan itu Nisa pun takajuik dan ngaku sananyo inyo pernah lo suko ka Yudi. Yudi lansuang manyasa. Andaikan wakatu itu inyo manyatoan parasoannyo labiah capek, inyo pasti nan akan basandiang jo Nisa 2 minggu lai. Bukannyo lega, Yudi malah tambuah galau dan sadiah.


Kalau di nagari Indonesia ko aturan nan di buek tu harus ado nan maawasi karano kesadaran rakyaik Indonesia ko masih kurang. Contohnyo se kalau awak maantri di bioskop XXI. Bisa jadi peraturan untuak maantri ciek barih tu alah diterapkan dek perusahaannyo cuma karano ndak ado nan mangontrol urang-urang tetap se maantri dengan caro lamo yaitu maantri di muko-muko pintu WC sahinggo antrian nan diharapkan rapi alah baserak-serak se.  Oleh karano itu, sarancaknyo dtugasan urang untuak maagiah tau caro mangantri nan batuah sahinggo beko nan lain bisa maikuik. Dek karajo ko ndak begitu sulik mako urang nan mambarasiahan WC tu bisa juo ditunjuak sabagai urang nan mangontrol.


Hiduik surang emang mambuek wak mudah maraso kasepian. Kadang-kadang wak hanyo butuah sosok nan ado di dakek awak supayo ndak maraso kasepian. Awak bisa cubo mulai mamalihari hewan, bisa kuciang, anjiang, hamster, ikan, atau hewan-hewan lain nan bisa dipaliharo. Bara penelitian manyabuikan hewan peliharoan bisa manjadi kawan baik untuak urang nan suko manyendiri. Orang dewasa nan marawaik hewan peliharoan mangalami penurunan tingkat depresi manuruik panelitian lain. Untuak nan hiduik surang pelah paliharo hewan peliharoan untuak mangurangi raso sadiah jo kasepian. Tapi harus diparatian pulo kapasitas wak untuak mamaliharo binatang, karno ado tanggung jawab nyo lo untuak mamanuahi kabutuahan hewan paliharoan.


Kuciang yang awak tau adolah hewan yang imut bana kan. Balain jo kuciang yang ciek ko. Caritonyo kan khanza main masak-masak an dimuko rumah inyo. Datanglah kuciang memang bantuaknyo tu agak balain soalnyo tacaliak indak ado yang maurus. Samakin mandakek kuciang tu ka khanza, ditapuak lah kuciang tu kareno inyo mamakan daun yang dijadian masak-masak an dek khanza. Kuciang ko mangamuak, nyo kaja si khanza ko sampai ka dalam rumah. Takuik bana khanza dikaja kuciang soalnyo kan cakar nyo tajam. Manuruik khanza untuak apo nan yang tajadi, bisa diambiak palajaran kalau urang yang sadang lapa jan digaduah. Beko nyo mangamuak bantuak kuciang tu, padohal awalnyo kuciang tu imut.


Muntah adolah refleks badan untuak mangaluaan saluruah atau sabagaian isi lambuang dengan pakso malalui muluik. Refleks ko biasonyo indak dapek dikontrol dan tajadi salang babarpo wakatu sasiap awak mangalami mual. Katiko mangalami mual, awak mungkin akan maraso lameh dan bakaringek. Produksi aia ludah pun akan maningkek sacaro drastis. Iko adolah tando bahwasanyo badan awak sadang mampasiapkan diri untuak mangaluaan makanan nan barado dalam lambuang. Muntah sabananyo marupokan reaksi badan untuak malindungi diri. Kondisi ko indaklah mambahayokan bilo panyababnyo ringan, contohnyo mabuak pajalanan, paningkek an hormon salamo kahamilan, dan sabaginyo. Refleks muntah sariang pulo dialami dek pandarito migrain atau manjadi efek sampiang pangubeka an kemotrapi.


Manabuang adolah kagiatan nan sangaik positif. Salain itu manabuang pun marupokan kagiatan nan bisa mambuek hati sanang. Ambo adolah contoh urang nan marasokan kasanangan dari manabuang. Kapatang ambo mambali sabuh laptop kaluaran tabaru. Laptop itu sahargo 7.000.000 rupiah. Ambo manbali laptop itu satalah manabuang salamo 3 bulan. Pitih tabuangan itu ambo ambiak dari pitih gaji ambo. Karano ambo barhasil mambali laptop maha manggunokan pitih tabuangan ambo, ambo manjadi sangaik sanang. Kasanangan nan ambo rasokan sangaik gadang sahinggo mambuek ambo jadi manangih taharu. Banyak bana kasanangan nan ambo rasokan karano manabuang. Jadi bilo kawan-kawan akan mulai manabuang untuak mambali benda impian kalian?


Katiko masak di dapua apolagi masak nan babaun anyia bantuak ikan, ayam atau dagiang harus ekstra bana mambarasiahan baunnyo. Kalau nan paliang anyia adolah mambarasiahan ikan. Ikan salah satu makanan nan paliang maleh dimasak karano manggorengnyo payah dan baunnyo kadang lamo tingga di tangan. Baun anyia dagiang babeda pulo. Katiko ambo mambuek sup dagiang baun-baun lemak dan aia rebusannyo manyebar ka satu dapua. Kadang paralatan dapua nan mamasak an dagiang harus dirandam saharian jo sabun ditambah asam kapeh karano untuak batuah-batuah harus manghilangkan baunnyo. Kalau ayam lumayan indak maninggaan baun tapi labiah payah dibarasiaan di bagian-bagian lamak atau darah manggumpal nan tatingga, kadang harus pakai pisau bia lapeh.


Kadang ambo heran jo urang-urang nan tega manggalak an urang nan sadang damam panguang. Cubo baok an ka diri awak surang. Apo nan akan kalian rasokan katiko damam pangguang dan dengan saat nan basamoan kalian di galak an dek urang-urang nan sadang manonton kalian. Sarupo nan ambo alami saat tibo-tibo takuik se mancaliak urang rami nan sadang mancaliak an ambo tampil di pangguang. Tatapan mato urang tu mambuek kaki ambo taraso guyah dek manggaretek. Jadi ambo harap jan lah kalian suko manggalak an urang nan taliek sadang damam pangguang saat tampil. Labiah rancak kalian agiah tapuak tangan nan meriah supayo kami nan tampil di ateh pangguang bisa maraso labiah diharagoi.


Ado anak tetangga dakek rumah nan suko bana pai mangadu ka rumah kalau nyo sadang diberangan dek urang tuonyo. Pokoknyo kalau alah manangih taisak-isak datang ka rumah ambo malam-malam pasti baru salasai kanai berang dek gaeknyo. Kadang ambo ibo bana jo anak ko, masih ketek tapi alah diperlakukan sakejam ko bana dek urang tuonyo. Ndak masuak di aka ambo do. Untuak urang gaek, ambo harap jan keterlaluan bana kalau marabo jo anak. Anak tu makhluk nan harus awak bimbiang, bukan untuak awak berang-berangan. Kalau nyo salah tegur dengan caro nan elok. Ndak sado masalah tu disalasaikan jo emosi. Harusnyo awak sabagai urang tuo tu bisa manjadi contoh nan elok untuak anak.


Katiko Rina pindah sakola dari sakola lamonyo karano urang gaeknyo pindah kota. Rina sabananyo takuik indak mandapekan kawan katiko inyo masuak tapi Rina haruih tetap masuak. Sampai dimuko kelas, Rina mamperkenalkan dirinyo dan asalnyo dulu. Sabulan balalu,Rina alah ado mandapekan kawan namun satalah sabulan balalu itu pun kawan-kawan kelasnyo acok manghino Rina buruak. Rina nan mandanga itupun langsuang manangih karano inyo maraso salalu insecure samo kawan-kawannyo nan lain. Rina nan alah mulai hilang kesabaran untuak malawan anak jantan nan salalu manghino itupun langsuang manyimbek badannyo sampai anak jantan tu tajatuah maraso kasakitan di kakinyo. Satalah kejadian itu, indak ado nan barani mangatoan Rina karano inyo alah pado tau kalau Rina pandai beladiri.


Alah 2 tahun terakhir ko kakak dari papa ambo manjalani hiduik dengan kanker payudara. Pengobatan kian kamari alah nyo lakukan. Mulai dari herbal sampai pengobatan medis. Pulang baliak rumah sakik alah manjadi rutinitasnyo satiok minggu. Kami adolah saksi ba a perjuangannyo dalam melawan panyakiknyo. Ternyato perjuangan nan alah dilewati sampai pado titik akhir. Hari ko adolah hari kepulangan tante ambo ka nan kuaso. Manuruik ambo, sabarapun usaho awak di dunia nan akan manantuan hasil akhir tetap lah nan maha kuaso. Katiko awak ditugaskan untuak baikhtiar mako bausaholah. Semoga perjuangan nan alah dilakukan salamo ko manjadi penggugur dosa baginyo katiko hari perhitungan kelak.


Awalnyo ambo kiro maagiah apo se nan diminta dek anak adolah caro nan paliang batuah. Ambo kiro itu akan mambuek anak manjadi sanang dan sayang ka urang tuonyo. Tapi ternyato salah. Malah didikan nan sarupo itu mambuek anak manjadi malawan ka urang tuonyo katiko apo nan diminta ndak dikabulkan. Bisa dikecek an manyasa mandidik anak dengan caro sarupo itu. Cukuiklah ambo nan marasoan. Oleh karano tu, mulai dari kini marilah awak samo-samo baraja kedepannyo agar bisa manjadi urang tuo nan labiah bijak. Ado saat nyo mangabulan permintaan anak tapi ado lo saatnyo manyuruah anak basaba untuak mandapek an apo nan diinginkannyo. Dengan demikian, nyo bisa mangarati baso ndak sado keinginan bisa dikabulkan.


Ambo jajok bana mancaliak sarok nan batumpuak di pinggia-pinggia jalan tu. Jan kan nan batumpuak, nan baserak-serak se ambo lameh mancaliak nyo. Lah jaleh sarok tu adolah sarang panyakik, apo lai kok sarok tu baraia, lah jadi sarang nyamuak lo tu mah. Selain tu, sarok nan batumpuak ko bisa lo manyebabkan bencana alam seperti banjir dek gara-gara saluran aia tu alah tasumbek sadonyo dek sarok. Mako dari itu lah seharusnyo awak sadar. Sadar akan paralunyo manjago kebersiahan lingkungan. Apo lai bagi awak nan alah basakolah. Harusnyo bisa maagiah contoh kapado generasi nan ka gadang ko dengan caro mambuang sarok tu di tampeknyo


Dari ambo ketek sampai gadang cita-cita ambo ndak pernah barubah untuak manjadi seorang dokter. Tapi sadonyo sirna katiko ambo gagal maikuti seleksi masuak PTN jurusan Kedokteran. Manuruik ambo itu adolah salah satu pengalaman nan paliang manyadiahan dalam hiduik. Awalnyo sulik untuak manarimo keadaan. Sampai ambo disadarkan dek seorang ustad nan sadang baceramah di sabuah pengajian nan ambo ikuiti. Ustad tu manyampaikan basonyo apo nan tajadi pado diri awak adolah nan terbaik dari Allah. Allaah punyo skenario terbaiak. Cukuik jalani dengan hati nan ikhlas mako kebaikan-kebaikan akan badatangan dari pintu nan ndak awak sangko-sangko. Kini ambo pun mambuktikan kecek ustad tu. Gagal manjadi seorang dokter bukan berarti gagal untuak manjadi seorang nan sukses.


Saat itu Lisa sadang duduk di atas rumput sambil mamainkan handphonenyo dan tibo-tibo ado bapak-bapak nan mambuang aia ludahnyo indak jauh barado dari Lisa duduk. Hal ikolah nan mambuek  Lisa manjadi sangek jijik karano terkena cipratan dari aia ludah nan dibuangkan dek lelaki itu. Sontak sajo Lisa langsung bardiri dan mancari aia untuak mambersihkan tangannyo. Inyo maraso jijik untuak cipratan aia ludah nan barado di tangannyo itu sahinggo inyo manjauhkan tangan kanannyo dari hidungnyo agar inyo indak mual. Lisa nan dikenal sabagai seseurang nan sangek peduli samo kebersihan itu mambuek  indak nyaman jo keadaan nan saat ini. Karano inyo indak manemukan Keran aia di sakitar taman itu inyo mamutuskan untuak mambali aia minum dan mambasuh tangannyo sendiri.


Ambo tamasuak urang nan makan banyak katiko lapa. Paruik ambo ko kalau lapah sabana kalap. Katiko malam hari ambo makan di tampek makan dakek kosan. Urang bantuaknyo alah sapi, ambo tanang kalau makan jadinyo. Pas ambo sadang makan, baru banyak anak laki-laki nan masuak. Bantuaknyo dari baliak main futsal, ambo ko pas bana tacaliak dek urang-urang tu. Malu bana ambo tacaliak katiko di restoran makan duo porsi untuak ambo surang. Mano dari banyak anak laki-laki tu ado kawan ambo surang. Ondeh sabana malu, pasti lah urang tu mangecek an ambo cangok. Cangok dek kareno harilah malam makan duo piriang untuak surang.


Menjadi gadih rancak yo butuh alat bantu, salah satunyo waktu ambo nio pai acara sekolah ambo nio makai softlens ndak pakai kaco mato lai do. Satiok nio pai acara memang ambo lebih mamiliah untuak makai soflents dari pado kaco mato, tapi waktu nio makai soflents ntah kama lo pai nyo softlens ambo tu. Pikia ambo ndak jadi rancak ko kalau pakai kaco mato taba, tapi tibonyo ketemu ambo jo softlents ambo tu sanang bana ambo. Soalnyo pakai soflents tu jadi rancak se jadinyo apolai kalau nio bagaya dan pakai soflents ko mudah bana caronyo cuman latak an se ka jadri awak yang alah barasiah abis tu dipasang an lai ka mato awak setelah itu kedipan saketek mato awak supayo pas.


Salah satu kegagalan terbodoh nan pernah tajadi di hiduik ambo katiko ambo gagal masuak universitas favorit nan banyak diidam-idamkan dek urang hanyo karno hal ketek nan ndak taperhatikan. Ndak disangko kesempatan nan sangat gadang ambo sio-siokan. Setelah pengumuman kelulusan ambo ndak tau kalau mesti melakukan pendaftaran ulang. Sahinggo katiko pengumuman Nomor Pokok mahasiswa (NPM) namo ambo ndak kalua. Disitulah ambo sadar baso ado tahapan nan ambo lewatkan. Sadiah bana rasonyo gagal karano kebodohan surang. Mako dari itu, untuak kalian sadonyo jan menganggap sesuatu nan ketek tu ndak bisa buek kalian gagal. Harus teliti dalam melakukan sesuatu sahinggo ndak manyasa di kamudian hari.


Ado ndak si yang samo bantuak ambo, ambo kini sadang maranung karena ditolak masuak Universitas nan ambo inginkan. Sadiah bana ndak jadi maagiah tau urang tuo ambo mengenai kelulusan masuak Universitas nan ambo nio ko, baa lah caro mangecek an nyo. Bantuak dari pengumuman tu, di layar hp awak ko tapampang warno merah tando indak lulus dan ado tulisan indak ditarimo dan disuruah samangaik untuak mangulang baliak, kalau awak lulus warnonyo tu warno hijau. Mancaliak warno merah tu langsuang ambo maraso badan manggaretek ndak bisa manga-manga lai. Yobana tagang taraso bana sadiahnyo ditolak jo Universitas nan ambo inginkan. Perasaan ambo kini ko mamikian baa rancano lain kadepannyo.


Pengalaman diserobot katiko mangantri panjang adolah pangalaman yang mambuek angek diri sabananyo. Berang bana rasonyo katiko awak alah maantri tapi malah ado urang nan manyarobot se antrian itu. Budaya antri ko harus juo di ajaan sajak dini ka anak-anak supayo tabiaso jo kebiasaan ko. Ado tips yang bisa awak lakuan untuak maajaan anak atau adiak awak tentang maantri. Patamo manjalehan pentingnyo budaya antri pado anak, kaduo mancontohan budayo antri liwaik permainan, katigo Agiah hadiah katiko anak berhasil baraja mangantri, tarakhir biaso an agiah contoh dalam lingkungan sahari-hari. Itulah yang bisa awak ajaan kan anak sajak dini, supayo inyo dilatiah caro saba dan menghargai budayo antri dengan indak manyarobot antrian.


Alah dicaritoan dan muluik ke muluik bahwa kuyang adalah makhluk yang mancari darah bayi manusia untuak dihisapnyo. Tnado-tando kuyang muncul ado sosok bawarna merah yang tabang di ateh rumah dan bayi manangih dan baranti-baranti. Sosok merah itu lah yang bawujud kuyang. Pak Candra marupokan salah satu urang tuo yang bayinyo pernah diganggu kuyang, masih untuang darahnyo alum dihisap dek kuyang. Namun ado cara yang dapek dilakukan untuk menangkal kuyang tasabuik. Ambiak seganggam sekam yang selanjutno dilempar langsuang tapek pado usus kuyang hinggo 'mereka' marasoan padiah dan akhirnyo menghilang sakatiko. Untuak bawang putiah dilatakan di bawah banta, dan lan lupo untuak malatakan guntiang basamo jo bawah putiah tadi.


Hal nan paliang mambuek ambo manyasa karena maucapkan hal yang manyakiti hati apak. Ambo manyasa bana dan nio rasonyo maulang waktu itu supayon indak mambentak apak ambo surang. Ambo sayang bana ka apak tapi waktu itu talapeh se bakato-kato nan pasti manyakiti hati apak ambo walaupun inyo ndak manangih dan muko biaso se. Ambo langsuang mangakui kesalahan nan ambo buek lalu jan cari alasan untuak mambela diri awak, lalu jan manyalahan urang tuo pas nio maminta maaf, tarakhir mangecek dengan lembut dan sopan dan maminta maaf dengan tulus. Caro itu adolah nan awak harus lakukan untuak maminta maaf atas apo nan awak buek ka urang tuo dan manyakiti hati inyo.


Indonesia tadiri dari duo musim, yaitu musim hujan jo musim paneh atau kamarau. Antaro kaduo musim tu ado plus jo minusnyo. Aden nio carito minus musim hujan. Kalau lah musim hujan, itu akan hujan bakapanjangan, indak ka baranti. Akibatnyo baju den lamo kariang, hari dingin, dan indak bisa mambaka sampah. Tampek tingga den indak komplek, jadi kalau nio buang sampah, kalau indak di baka di buang ka tampek panampungan sampah. Biasonyo ibu den di bakanyo nyo. Nah dek musim pahujan, kadang sampah tu balunggua. Den yang jijik maliek sampah balunggua tu, sabananyo nio mambakanyo, tapi hujan ndak bisa ma iduik api, jadi den campak lah sampah tu ka tampek panampungan sampah nan jauahnyo bajarak 2 kilo meter, bahujan-hujan tapi pakai mantel


Bulan lalu ambo baru lulus kuliah dan mancari paruntuangan malamar karajo di sebuah perusahaan tanamo. Lamaran inyo hanya sampai ka tahap tes online partamo sadangkan inyo gagal katiko tes langsuang ka perusahaan. Ambo sadiah bana alah manyianyiakan waktu nan ado, maraso gagal bana waktu itu karena indak bisa mandapek karajo sebagai seorang lulusan baru. Ambo terlalu santai dan manyapelehkan undangan tes masuak karajo, padohal tes online jo tes sacaro langsuang ke perusahaan beda. Ambo maraso manjadi urang nan gagal pado waktu itu karena alun bisa mandapek an karajo. Padohal ambo nio bana mancaliak an ka urang tuo kalau ambo bisa mandapek an karajo salasai dari kuliah ko.


Memang awak indak bisa salalu maarahkan baa perlakuan urang lain ka awak. Ado jo nan mambuek berang katiko awak elok tapi malah diperlakuan indak adil jo urang lain. Raso sadiah, kesal dan berang tu pasti awak rasoan katiko maraso diperlakuan sacaro indak adil. Walaupun bantuak tu awak harus manjago mental dan manghargai diri surang. Patamo awak harus manyadari kalau sadoalah urang punyo kekurangan, kaduo awak kecek an langsuang apo nan awak indak suko, katigo sibuk dengan hal lain se, tarakhir maningkek an kalabiah an diri awak. Bantuak carito si Fandi yang alah diperlakuan indak adil jo senior nyo. Pas itu inyo berang bana tapi kini inyo manunjuak an kalabiah an inyo yang mambuek urang maraso fandi bisa juo malakuannyo.


Dari segi atau suduik pandang urang nan salah masuak kamar mandi, kajadian salah masuak kamar mandi ko bisa jadi sajo tajadi dek ulah taburu buru atau tadasak untuak manuntaskan hajat atau raso nak buang aianyo. Karano memang kodisi tadasak tadak acok kali mambuek urang indak sadar jo situasi kondisi sakitar nyo sahinggo mamudah kan urang untuak mambuek kasalahan. Kurangnyo tetiti atau sifaik ceroboh atau lalai bisa jadi juo faktor panyabab lainnyo kajadia salah masuak kamar mandi, urang urang nan tabiaso caroboh acok kali malalaikan hal hal ketek nan ado disakitar nyo, misalkan sajo tando nan manunjuakan itu kamar mandi laki laki atau kamar mandi padusi.


Carito ciek ko mandapek pro kontra dari urang yang mancaliaknyo. Adi inyo kanai tilang dek patugas kapolisian, sadang adi indak tarimo. Adi ko berang dan mamukua-mukua jok motor nyo saking kesal nyo jo petugas kepolisian. Inyo maraso indak paralu ditilang dan mangatai-ngatai polisi cuman paralu pitih se. Padohal adi ko memang indak mamakai helm, indak adi surat manyurat yang inyo bao dak mati pajak. Manuruik urang yang pro jo patugas kepolisian, adi ko memang patut untuak di tilang karena indak mamakai helm, padohal itu untuak kasalamatan inyo surang. Adi memang pamberang urang nyo. Akhirnyo dipanggia urang tuo adi karena perseteruan ko indak salasai dek adi yang indak tarimo di tilang.


Manikah jo kawan surang nan ndak ado dibayangan dona dulu, tapi inyo sanang dapek suami nan alah mangarati sifat inyo. Banyak urang nan nyaman jo kawan nyo surang tapi sulik untuak manarimo kenyataan itu dan ndak habis pikia se baa kalau manikah jo kawan surang. Ado langkah dari dona nan bisa dilakuan untuak manikah jo kawan surang. Patamo rasokan parasaan awak surang karena hati awak lah nan paliang tau, kaduo awak harus mamastikan juo apo samo-samo ado cinto nan samo gadang di antaro kalian, katigo  jan kebanyakan gengsi apolai awak alah saliang mengenal, tarakhir jan manjadi urang lain dan lakukanlah pandakek an sebagaimana awak ka inyo dulu dan berkomitmen lah.


Ambo dan keluarga sangat cameh dan khawatir katiko mandanga penjelasan dokter basonyo adiak ambo harus segera di operasi. Ditambah dokter tu manyampaian informasi kapado keluarga pasien dengan sangat ndak tanang. Ba a lo caro awak ka tanang sedangkan dokternyo surang nampak rusuah katiko manyampaian keadaan adiak ambo. Manuruik ambo, saparah apo pun kondisi pasien, seorang dokter harus bisa manyampaian kondisi pasien ka keluarga pasien dengan tanang. Memang tugas dokter tu adolah untuak maubek an pasien, cuma masa ndak ngarati jo ilmu psikologi dasar manusia. Kalau dari dokternyo se cameh, mako keluarga pasien pun akan labiah cameh. Mode itu lo sabaliaknyo.


Salamo 3 tahun, Ridho salalu manuka poin telkomselnyo untuak dijadian tiket undian oto. Samanjak tahun 2019 inyo mulai manukaan poinnyo untuak mangikuti give away rutin dari salah satu provider terkemuka di Indonesia. Sampai ditahun 2021 Ridho alum juo manyerah untuak manukaan poinnyo dengan harapan inyo baruntuang suatu hari. Akhianyo diawal tahun 2022, Ridho dihubungi kalau inyo manjadi pemenang dari undian poin bulan itu. Ridho nan tau inyo manang undian mambuek langsuang sujud syukur. Akhianyo satalah penantian lamo, inyo dapek mamanangkan undian nan salalu ikuik. Pai lah ridho ka alamat pengambilan hadiah nan kebetulan indak talalu jauah dari rumahnyo kini. Baliak sambia manenteng hadiah,Ridho pun kini dikarubungi dek ibuk-ibuk nan nio tau caritonyo langsuang.


Bully marupokan parilaku nan dapek mambuek korbannyo marasokan katakutan dan trauma nan sangaik mandalam saumua hiduiknyo. Parasaan takuik dan trauma itu muncul karano parilaku bully nan lah kalewatan. Palaku bully biasonyo malakukan hal-hal nan mambuek korbannyo maraso dilecehkan atau tarintimidasi. Contoh parilaku bully adolah dengan mangarajoi korbannyo. Palaku biasonyo akan mambully korban di tampek langang seperti gudang ataupun kamar mandi. Biasonyo palaku akan mambully korban dengan malakukan hal-hal nan indak manyanangkan. Contohnyo adolah dengan marekam korban saat sadang buang aia ketek atau gadang. Bisa juo palaku manjahili korban dengan maambiak baju atau sarawanyo saat korban sadang barado di kamar mandi.


Kalian pernah ndak sih tajatuah dari honda dan rasonyo tu sakik bana. Wakatu itu ambo untuak patamo kalinyo jatuah dari honda. Indak sakik se yang taraso tapi takuik juo mancaliak keadaan kulik yang bantuak itu. Bantuak kaki jo tangan ambo katiko tajatuah tu, kaki alah badarah di tulang kariang ko sakik bana, tangan bak itu juo alah badarah, talapak tangan ko bak itu juo. Bantuak urang dari kanai tendang se kaki ambo wakatu itu. Panyababnyo adolah kareno honda ambo rem nyo blong. Ondeh takuik bana ambo katiko honda rem nyo blong. Sabalum tatunggik dari honda tu ambo alah ancang-ancang nio ka semak-semak soalnyo takuik bana rem nyo ko indak bafungsi lai.


Bilo ado karabat atau sanak saudaro nan maraso gejala panick attack labiah dari sakali dan alah manggaduah aktivitas sahari-hari, ado eloknyo malakukan tarapi sacaro indivivu talabiah dahulu, dan apobilo parlu bakonsultasi jo psikiater. Barikuik adolah babarapo kaadaan nan mungkin dapek manjadi tando alah paralu pai ka psikiater. Partamo, alah mulai maraso harus basusah payah untuak manjalankan aktivitas rutin. Kaduo, taganggu dek adonyo babagai kaluhan fisik nan indak kunjuang reda sakalipun alah baulang kali ka dokter. Katigo, alah mulai manghindari tampek-tampek tatantu dan karamaian. Dan nan tarakhir, kacamehan nan dialmi alah manghilangkan kamampuan untuak maraso nyaman sakalipun sadang malakukan hal nan disukoi tamasuak manikmati makanan.


Memeriksa bagaimano keadaan kendaraan sabalum dikendarai sangek penting untuak mamastikan kesalamotan barkendara.  banyak kecelakaan nan disebabkan oleh rem blong kendaraan dima Hal iko dapek merugikan pengendara itu surang maupun pengendara lain.  takah kasus  kecelakaan dima disebabkan oleh rem blong truk nan manabrak kendaraan di depannyo sahinggo tajadilah kecelakaan baruntun. Hal iko sangek merugikan bagi pengendara itu surang maupun pengendara lain karano banyaknyo  korban nan barjatuahan dan terluka.  mako dari itu mameriksa bagaimano kondisi rem sarato mesin kendaraan adolah hal nan penting untuak dilakukan terlabiah dahulu sabalum dijalankan ka jalan raya.  jangan sampai kecelakaan baruntun tajadi karano kesalahan kito sabagai pengendara nan lalai tahadok kesehatan kendaraannyo.  mako dari itu marilah kito rutin untuak mangecek bagaimano kesehatan dari kendaraan nan kito pakai bia  dapek dijadikan jaminan kesalamotan dalam barkendara.